
Aruba Birdlife Conservation ta adverti riba practica di “rock stacking” 
cu a yega Baby Beach 


Mediante un publicacion 
ariba nan pagina di Face- 
book, e organisacion Aru- 
ba Birdlife Conservation 
a bati alarma pa e fenom- 
eno di “rock stacking” cu a 
yega e area di Baby Beach 
y alabes ta adverti tocante 
e peliger cu esaki por tin, 
specialmente pa mucha. 


Manera ta conoci “rock stack- 
ing” no ta ilegal na Aruba, 
pero su efecto pa naturalesa ta 
perhudicial ya cu e piedranan 
ta forma parti di habitat natu- 
ral di especienan di bestianan 
chikito cu ta biba den natura- 
lesa di Aruba. Algun experto 
ta bisa cu “rock stacking” por 
hasta hiba cierto especie pa 
extincion. 


Na Aruba, hopi di e “rock 
stacking” ta pasa tambe cerca 
di Parke Nacional Arikok. 


Aunke e practica di e activi- 
dad aki no ta ilegal na Aruba, 
talbes ta tempo pa autoridad- 
nan di parke pone reglanan 
estricto pa cu e actividad aki. 


Turistanan ta pensa cu e sig- 
nificado tras di e actividad aki 
ta cu nan por haci un deseo, 
pero nan no ta realisa e im- 
pacto negativo di esaki. 


E publicacion di Aruba Bird- 
life Conservation a ricibi 
hopi reaccion di tanto turista 
como localnan cu ta condena 
e actividad aki. 


“Ainda? Ami tur biaha ta bay 
kibra nan tira nan abao- y 
hasta turista mes a join mi 
yuda tira nan abou! Tur Aru- 
biano haci mescos! Te dia nan 
siña! Mentalidad di turista 
nan aki ta bisa hopi cu nan 
tin e spirito di nan tatanan cu 


a Colonisa- y no ta importa 
nan nada. PERO NOS SI 
TIN DEBER! Dus actua,” 
un usuario a comenta. 


Otro a puntra: “Kico ta pas- 


ando Aruba? Si esaki ta e tra- 
bou di turistanan e ora algo 
mester cambia. Entre esaki 
y ATV/UTV e ta un falta di 
respet. Avisonan definitiva- 
mente mester wordo poni 


hunto cu boetnan si nan wor- 
do viola.” 


“Momento pa tuma accion 
y organisa un evento y benta 
nan tur abou” ; “Ainda e cos 
ki ta pasando? Nan no ta 
stop, mester pone ley cu ta 
prohibi y trata nan net mucha 
chikito” ; “Esaki ta un potret 
hopi tristo. Di berdad hende 
no tin idea,” ta algun di e otro 
comentarionan den e publi- 
cacion. 


E publicacion di Aruba Bird- 
life Conservation no sola- 
mente ta bati alarma pa e 
actividad, pero aworaki cu 
e fenomeno aki a yega Baby 
Beach, algun di e torennan 
di piedra ta yega 1.7 meter 
di haltura, cual por ta hopi 
peligroso, specialmente pa 
muchanan. 


Segun DOW, mester a kita handrails di Hooiberg debi na vandalismo 


Ayera, Dienst Openbare 
Werken Aruba (DOW) a 
informa cu nan a haya un 
melding tocante e hand- 
rails di Hooiberg, cu apar- 
entemente a ser vandalisa 
y mester a kita nan, pa 
loke ta pidi na bishitante 
y turista pa tene cuenta cu 
esaki. 


Den un post, e departamen- 
to a publica cierto potret cu 
ta ilustra e estado den cual e 
handrails tabata, na unda al- 
gun di nan a bolbe los, segun 
a sigura. 
“Siman a habri unda cu a 
haya notificacion cu e hand- 
rails na Hooiberg a bolbe los. 
Nos personalnan a bay na e 
sitio y a constata cu ta van- 
dalismo a wordo haci. A di- 
cidi di kita tur e handrails pa 
asina evita algo pasa. Ta pidi 
e bishitantenan/turistanan pa 
tene cuenta cu no tin hand- 
rails na e momentonan aki y 
tene cuenta ora di subi y baha 
Hooiberg. Por ultimo nos 
kier a danki na departamento 
di Bouwkundige Werken pa 
actua lihe di kita e handrails 
aki.” 


Tabata na aña 2022 cu minis- 
ter di Turismo Dangui Odu- 
ber a anuncia e proyecto di 
renobacion di e trapi di sero 
Hooiberg, unda a modernisa 
y 
drech’e 
completamente 
hunto cu e gazebo. Gobi- 
erno a duna di conoce un 
inversion di 650 mil florin 
pa inversion di cierto luga- 


nan na Aruba pa aña 2023, 
incluyendo e proyecto aki. E 
handsrails a ser poni pa ga- 
rantisa seguridad adicional pa 
e bishitantenan di e luga. 
E meta di esaki, segun e me- 
sun minister a sigura den 
un conferencia di prensa na 
pia di Hooiberg, tabata pa 
“hunto cu ATA lo construi 
un mirador nobo na e top di 
Hooiberg y tambe hunto cu 
TPEF, lo drecha e trapinan di 
Hooiberg por medio di mo- 
saik. E meta ta pa Hooiberg 
bira un atraccion colorido pa 
localnan y turistanan.” 
Sinembargo, mas cu un aña 
despues cu e handsrails aki 
a ser poni, ya caba mester a 
cambia nan debi na loke se- 
gun nan ta sigura ta vandal- 
ismo. 


Por a constata cu e melding 
cu DOW a ricibi a ser haci a 
traves di un post di un usu- 
ario di rednan social e cual a 
bay viral y a haya basta reac- 
cion di comunidad cu a cues- 
tiona e gasto cu a ser haci, e 
tempo cu a tuma pa haci e 
trabou y tambe a cuestiona 
e compania cu a realisa e 
proyecto di renobacion aki e 
cual no a dura ni dos aña. 

surplus pa aña 2024 ta ser cal- 
cula na 1.1%, cual ta ekivalente 
na 75 miyon florin. Nos debe 
nacional, ta 5,545 miyon florin, 
cu ta ekivalente na 79% di nos 
GDP. Inflacion ta na 3.5%, cual 
a baha compara cu un 5.5% den 
pasado. 


Igualmente el a repasa algun 
cambio cu ta resalta den e Nota 
di Comienso di Aña 2024 unda 
a splica cu e entrada di Pais 
Aruba ta wordo adapta na 3% 
di crecemento economico, y 
cu e extra entrada aki lo keda 
destina pa realisa proyectonan 
manera, entre otro, Delta 
Plan Ouderen, trabounan na 
Parke Curason, Palo Marga, 
Stadion Guillermo Prospero 
Trinidad, Leerorkest, Loket 
Plan di Mayor, indexering pa 
empleado publico, y pa renoba- 


cion di Cas di Cultura. Den e 
Nota di Comienso di Aña 2024 
tambe ta integra e fondonan cu 
Hulanda ta haci disponibel pa 
cubri e gastonan pa realisa al- 
gun proyecto di. Landspakket. 
Ta importante pa menciona cu 
e cambionan proponi, no lo 
afecta e surplus di 1% GDP. 
Den luna di januari caba, re- 
accionando ariba e reportahe 
financiero di e segundo trimes- 


ter di aña 2023, CAft a critica 
e maneho di gasto di personal 
di gobierno, 32% di e total di 
gasto, unda por a constata cu 
pago di overtime a bolbe au- 
menta. E riesgo ta segun CAft 
cu lo no cumpli cu e norma 
pa gasto di personal si no tin 
accion specifico pa esaki. CAft 
ta recomenda pa tuma medida 
structural pa baha gasto di per- 
sonal. 

Trahadonan di fundacionnan tambe lo haya indexering pero mester 
aplica pa esey 


Ayera mainta prome min- 
ister Evelyn Wever-Croes 
den un conferencia di 
prensa a sigura cu a logra 
yega na un areglo pa tra- 
hadonan di fundacionnan 
cu ta haya subsidio for di 
gobierno tambe haya index- 
ering, aunke nan no ta em- 
pleadonan publico, for di 
aña 2016 a implementa un 
sistema diferente pa funda- 
cionnan na unda gobierno 
no tin control riba aspecto 
di salario di e trahadonan 
aki. 


Manera ta conoci, gobierno 
a yega na un acuerdo pa por 
paga indexering na emplead- 
onan publico na luna di april 
ultimo pero ainda tabata falta e 
trahadonan di fundacionnan cu 
ta haya subsidio di gobierno y 
pa esaki, Sindicato di Emplead- 
onan Publico y Priva di Aruba 
(SEPPA) na mei ultimo a duna 
di conoce e lucha cu nan taba- 
tin pa ahustacion di salario di e 
trahadonan di fundacionnan. 
SEPPA a acerca gobierno riba 
e tema aki y tambe a dirigi un 
carta na ministernan encarga 
pa asina yega na un solucion 
cu “trahadonan di tur otro 
fundacion ta eherce tareanan 
esencial, importante y bunita, 
semper nan salario ta basa den 
mesun forma cu sector publi- 
co, semper a haya derecho riba 
ahustacion.” 


Na 2016, e gobierno di e tempo 
ey a presenta un sistema e cual 
ta kibra e parti cu ora gobierno 
ta duna indexering na su traha- 
donan, e ta conta tambe auto- 
maticamente pa fundacionnan 
y fundacionnan mes ta encarga 
cu nan parti di salario y no go- 
bierno, manera prome minister 
a splica. 


“E posicion di un empleado 
publico y e posicion di un per- 
sona cu ta traha na un funda- 
cion ta diferente, pero ya caba 
tin fundacionnan cu a duna in- 
dexering den gobierno di 2017 
y den gobierno nos no a haci 
esey desde 2018,” el a bisa. 


Como excepcion pa e aña aki, 
teniendo na cuenta estado fi- 
nanciero di gobierno caminda 
por duna na fundacionnan algo 
adicional pa por paga index- 
ering na trahadonan a presenta 
e sistema aki na unda tin dis- 
ponibel 2.8 miyon florin for di 
presupuesto complementario 
cu e nota di cambio caminda 
e fundacionnan mester haci 
aplicacion pa bin na remarke 
y e placa ta bay na trahadonan. 
E fundacionnan ya caba ta hay- 
ando un carta for di e minister 
encarga y nan mester aplica 
cu e calculacion di cuanto tin 
mester cu e condicion cu e 
placa ta dirigi na e trahadonan. 
Pa prome minister, cada funda- 
cion tin e deber di percura pa 
tin fondonan disponibel pa por 
paga nan trahadonan, pa caso- 
nan den futuro, e ta keda na e 
fundacion pa pidi e placa aki. 
Prome minister a señala cu si e 
presupuesto complementario 
cu ta bay ser trata otro siman 
na Parlamento di Aruba lo 
ser aproba, ya caba tin agrega 
e gastonan di pago di e index- 
ering di empleadonan publico, 
empleadonan den enseñansa, 
empleadonan di fundacionnan, 
aumento di reparatie toeslag 
di pensionadonan, pa esnan cu 
ta traha priva y ta gana menos 
cu 2,500 florin y aumento pa 
gehandicapten uitkering e cual 
lo cuminsa paga entrante juli 
2024. 


Di loke ta trata indexering pa 
empleadonan publico, nan 
lo haya 11.7% di e perdida di 
forsa di compra den nan sala- 
rionan pa periodo di 2018 te 
cu 2023 e cual ta bay ser paga 
di e siguiente manera: 
1) Entrante 1 di Juli 2024 ta 
aumenta salario di emplead- 
onan publico y gelijkgestelden 
cu 6%. 
2) Entrante 1 di Januari 2025 
ta aumenta salario di emplead- 
onan publico y gelijkgestelden 
cu 5.7% 
3) E primanan lo keda na 6,387 
florin anualmente. 


Pa loke ta trata cifranan car- 
dinal di aña 2024, minister di 
Finanzas, Xiomara Maduro na 
final di mei ultimo a comparti 
e cifranan pa aña presupues- 
tario 2024 na unda entrada di 
Pais Aruba ta wordo premira 
na 1,760 miyon florin y e gas- 
tonan ta calcula na 1,685 miyon 
florin. Di esaki, e gastonan di 
interes ta na 323 miyon florin 
y e gastonan di personal ta na 
484 miyon florin, cual ta keda 
manteni bou di e norma di 10% 
di GDP. 


E mandatario a sigui splica cu e 

Parlamento a aproba cambionan den ley pa mehora funcionamento di 
huurcommissie 


Ayera den Parlamento di 
Aruba a tuma luga e re- 
union publico tocante e 
proyecto di iniciativa di 
ordenansa nacional cu ta 
modifica e Codigo Civil di 
Aruba pa haci varios cam- 
bio realciona cu optimi- 
sacion di e trabounan di 
huurcommissie. 


Minister Wever a splica cu 
motibo pakico a prepara 
e cambio di ley ta pasobra 
huurcommissie pa ta un parti 
importante di e servicionan 
cu gobeirno ta brinda na e 
ciudadanonan. “Hopi hen- 
de ta haci uso di e acceso na 
huurcommissie y tin e nece- 
sidad pa huurcommissie ta 
un instituto mas moderno cu 
ta funciona na un forma mas 
agil y mas eficiente y na un 
forma mas transparente,” el 
a bisa. 


E cambio di ley aki, el a in- 
dica, ta duna e espacio cu ta 
percura pa tin un miho for- 
ma con nan ta selecciona e 
profesionalnan, e expertonan, 
hendenan independiente, cu 
ta forma parti di huurcom- 
missie. 


Pa e motibo ey gobierno a in- 
corpora den e ley cu mester 
bin rekisitonan di expertonan 
y un profielschets. Minister 
Wever a menciona cu mane- 
ra Raad van Advies a bisa, ta 
asumi cu esey ta algo cu ta 
obvio, pero toch hopi biaha 
esey no ta e caso. 


“Den e caso aki nos kier a 
hankre den e ley pa asina tur 
minister cu bin despues tam- 
be mester cumpli cu e parti 
ey, percura cu tin un profiel- 
schets, proceduranan y cu tin 
hendenan cualifica cu por 


haci e trabou aki,” el a señala. 


El a sigui splica cu huurco- 
missie defacto ta funciona 
como un tipo di tribunal, 
un tipo di instancia huridico 
den prome instancia, na unda 
ciudadanonan por yega ora 
cu nan tin un disputa di prijs 
di huur di propiedad, den 
cual huurcomissie por yuda 
y calcula kico e prijs di huur 
maximo ta. 


E mandatario a sigui splica cu 
tambe ora cu un persona kier 
termina e contract di huur, 
nan mester un permiso di 
huurcommissie. El a subraya 
cu pa e motibonan aki ta im- 
portante pa den huurcom- 
missie tin hendenan cu tin 
conocemento di e leynan di 
huur di propiedad en general. 
El a agrega cu tambe mester 
tin personanan cu tin exper- 
ticio den e ramo di leynan di 


construccion, hendenan cu 
ta conoce e structuranan y 
cu por duna un opinion to- 
cante kico mester mester bira 
e prijs adecua di huur pa un 
propiedad. 


Na mesun momento el a 
subraya cu ta importante pa e 
miembronan wordo nombra 
pa un periodo defini y no pa 
un periodo indefini. Esaki, 
el a señala, ta pa garantisa no 
solamente continuidad, pero 
tambe cu tin innovacion den 
e sentido cu cada biaha tin 
hednenan nobo ta bin traha 
den e huurcommissie y no 
cu tin un organisacion unda 
pa añas e mesun personanan 
ta forma e huurcommissie y 
no tin hendenan nobo ta bin. 


Minister Wever a splica cu 
pa e motibo ey a pensa cu 
un periodo di cuater aña pa 
e personanan por forma parti 


di e huurcommissie ta un 
periodo apropia, cu un posi- 
bilidad pa extende e periodo 
un biaha cu cuater aña mas. 


E mandatario a menciona cu 
Raad van Advies a recomen- 
da pa kizas laga e secretaria di 
huurcommissie ta un expce- 
cion pa esaki y laga e secretar- 
ia keda pa un tempo indefini, 
pero, el a subraya, gobierno ta 
prefera pa e secretaria wordo 
inclui den cambio y tambe 
tin un periodo defini tambe. 
Esaki, el a resalta, ta pa evita 
cu e mesun persona ta haci e 
mesun trabou pa 20 aña y di e 
forma ey tambe no lo tin hopi 
cambio den e manera con ta 
anda cu cambionan den so- 
ciedad. 
Minister Wever a sigui splica 
cu den e cambio di ley aki a 
incorpora tambe un disposi- 
cion caminda cu por bin cu 
mas regla pa e funcionamen- 
to di huurcommissie. Ante- 
riormente e minister cu ta 
encraga cu huurcommissie y 
ta responsable politicamente, 
cu den e caso aki ta minister 
di Asuntonan Economico, no 
tabatin e hermentnan legal pa 
por ehemplo determina con e 
huurcommissie ta funciona. 
E minister ta responsable po- 
liticamente, pero no por in- 
strui, no por pone regla riba 
con nan ta funciona, cuanto 
biaha pa siman nan ta reuni 
of con nan ta reuni. 


Pues no ta un reglamento di 
proceso, kiermen esnan cu ta 
bay huurcommissie no tin e 
mesun garantia ainda manera 
cu tin den otro organonan. 
“Nos ta pensa ta importante 
toch pa esaki wordo regla na 
un forma mas corecto y pesey 


su base mester ta den e ley,” el 
a remarca. 


E mandatario a indica cu nan 
ta regla esaki a traves di LB- 
HAM cu ta duna un poco 
mas flexibilidad y ta establ- 
ece tambe cu huurcommissie 
mester reporta na e minister 
y e ora minister por reporta 
back na Parlamento di Aruba 
cuanto caso nan atende, kico 
ta terminonan, kico ta parti 
financiero, kico ta e retonan 
cu e huurcommissie tin, en- 
tre otro. 


“Ora mi a bira minister mi a 
encontra e huurcomissie y mi 
a purba di haya un grip ariba 
e funcionamento, pero toch 
esaki, mirando cu no tabatin 
e instrumentonan legal, taba- 
ta mas dificil, pero na mesun 
momento bo ta responsable 
pe politicamente. Mi ta kere e 
ora ta na su luga pa nos tin un 
framework un poco mas legal 
cu ta guia e minister con e tin 
cu maneha su huurcommis- 
sie conforme cu su respon- 
sabilidadnan,” e mandatario 
a resalta. 


Inicialmente e cambio den 
ley aki mester a drenta na vig- 
or dia 1 di april di e aña aki, 
perro pa difernete motibo es- 
aki no por a tuma luga. Min- 
ister Wever a entrega un nota 
di cambio e ora pa cambia e 
fecha cu ley ta drenta na vigro 
pa dia 1 di augustus 2024. 


Na final di e reunion e ley a 
wordo aproba unanimamente 
y ta spera cu e cambionan den 
e ley drenta na vigor riba e fe- 
cha nobo cu a wordo stipula. 


Full mundo ta experen- 
ciando e revolucion cu 
Inteligencia Artificial y 
medionan moderno di co- 
municacion ta treciendo. 
Antes consultancy tabata 
solamente por haya talento 
di un area local. E consul- 
tancies internacional cu si 
tin acceso na rednan inter- 
nacional ta sumamente caro 
y door di esaki un grupo 
grandi di companianan 
y entrepeneurs no tin ac- 
ceso na servicionan cu lo 
por yuda inmensamente. 


Tur esaki ta cambiando den 
forma radical na e momento 
aki. Den e articulo aki nos lo 
papia di e trendnan cu lo haci 
Consultancy no solamente 
berdaderamente internacio- 
nal te hasta pa entrepreneurs 
chikito pero tambe con Inteli- 
gencia Artificial ta brindando 
posibilidad inmenso pa esnan 
den e sector. 


Red Internacional cu Me- 
dionan di Comunicacion 
den Siglo 21 
Manera nos a menciona an- 
tes un Consultancy cu un 
red internacional lo ta uno 
den Categoria “Big7” manera 
Deloitte, KPMG, Baine y otro- 
nan. Pero den nos dia di awe cu 
medionan manera “LinkedIn” 
e plataforma di social media di 
profesionalnan y cu herment- 
nan manera Microsoft Teams, 
lasonan directo cu tur sorto di 
compania y hende di full rond 
mundo nunca tabata mas facil 
pa tin acceso na dje. 


Recientemente mi persona 
hunto cu partners full rond 
mundo ta lansando un com- 
pania di Consultancy spe- 
cialisa den Biotechnology & 
Medtech. Pa ilustra e punto di 
acceso na rednan internacional 
via medionan digital nos grupo 
na e momento aki ta consisti 
di expertonan den 14 diferente 
localidad full rond mundo. 


Tambe e nivel di expertonan 
cu den e caso un Arubiano 
humilde tin acceso na dje ta 
inmenso. 
Den nos caso, como ehempel 
directo nos tin e siguiente ex- 
pertonan renombra den red 
directo di e Consultancy. 


Dr Klary E Niezen-Koenig 
PhD (Geneticist | Nether- 
lands) 
Peter Xing (Data & AI Spe- 
cialist, Microsoft Global | 
ex-Global Director, KPMG 
& Deloitte) 
Dr Scott Hahn MD & PhD 
(Aerospace & Occupational 
Medicine | Communicable 
Disease Risks | SME Hazard- 
ous Materials | Environmental 
Toxicology | Medical & Life 
Sciences | ANZ, UK & USA) 
Mahesh Gowrishankara (Bio- 
Tech Research and Pharmaceu- 
tical Development | BioTech 
Startups Life Cycle | USA & 
South Asia) 
Dr Stephen Huang (Pharma- 
ceutical Medicine, ex-Big 4 
Pharma | UK & EU) 
Prof João Paulo Papa (Chair 
AI, IEEE South America | 
Research Fellow, Alexander 
von Humboldt Foundation, 
Regensburg, Germany) 
Hein-Willem Blokland (Living 
Systems | Netherlands & EU) 
Paul Spiegel (Principal Coun- 
sel, Eclectic Law | San Fran- 
cisco, USA) 


Guido Picus (ex-Amazon, ex- 
Deloitte, ex-KPMG | Startup 
Mentor, GrowthApp | Iceland 
& EU) 


Esaki ta pa ilustra cu te hasta 
na Aruba por asambla teamnan 
internacional di caliber halto. 
Tambe esaki ta habri porta cu 
por busca clientenan pafo di 
Aruba y literalmente full rond 
di Aruba. Pues un entrepreneur 
local por tin cliente di mundo 
henter den specialisacionnan 
cu no tin na Aruba. Pues en 
berdad ta posibel pa entrepre- 
neurs digital local usando tur 
e medionan di comunicacion 
y hermentnan mas moderno 
pa realisticamente profila nan 
mes internacionalmente y asina 
“exporta Aruba” rond mundo. 


Inteligencia Artificial 
Antes pa tin un compania di 
Consultancy di nivel halto ta- 
bata uno sumamente caro pa 
set-up y mantene. Presenta- 
cionnan bunita di Powerpoint 
cu mester di un graphic design- 
er, registracion di un website 
cu emailnan di un compania 
y e necesidad di tur sorto di 


back-office staff manera hurista 
y secretarianan. Esaki antes re- 
alisticamente tabata solamente 
posibel pa companianan rela- 
tivamente grandi. 


Pero awo cu hermentnan 
manera ChatGPT4, DaLLe-2 y 
full un scala na hermentnan di 
Open-Source AI, tur hende tin 
acceso na hermentnan cu antes 
lo a costa miles di florin. Tambe 
Inteligencia Artificial ta duna 
un y tur acceso na un nivel 
di experticio y conocemento 
relativamente hopi halto. Pues 
hopi di e “research” y skirbi- 
mento di un rapport cu ta e 
centro di Consultancy awo por 
wordo casi full automatisa. 


Tur esaki ta pa ilustra cu den 
dia di awe, cu relativamente tiki 
fondo por crea companianan 
y ideanan cu por tin impacto 
full rond di mundo. Asina 
nos talento local por profila y 
asina yuda Aruba den modo 
grandi directo di exporta y den 
modo indirecto di propaganda 
nos dushi isla riba un podium 
internacional di mas halto. 

Visa Credit card su averahe 
den gasto pa cada cardholder 
a yega na un suma di $666 
den 2024. Si mira entrada 
general di VISA por nota un 
crecemento di 19.4% si com- 
para cu e prome kwartaal di 
2023. Un total di $185 mi- 
yon a wordo gasta utilisando 
VISA Credit Card durante di 
nan estadia ariba nos isla. 


Mercadonan y categorianan di 
acomodacion 
Den mei 2024, 80.2% di e 
total di e bishitantenan “stay- 
over” pa Aruba a bishita for 
di Norte America, 4.5% a 
bishita for di Europa, 12.4% a 
bishita for di Latino America 
y 2.9% tawata procedente di 
otro partinan di mundo. 


Mirando e categorianan di 
acomodacion, den mei 2024 
27.1% di bishitante a keda 
den hotelnan European Plan, 
15.5% a keda den hotelnan 


All-Inclusive, 24.1% a keda 
den Timeshare, y 33.3% a 
keda den otro tipo di acomo- 
dacion, conoci tambe como 
short-term vacation rentals 


(STVR) Short-term vacational 
rentals 
A.T.A. tin acceso na un plata- 
forma unda por wak e can- 
tidad di cas, apartamento y 
villas cu ta wordo uza como 
vacation rentals como tambe 
e prijs averahe pa anochi, e 
ocupacion y un calculacion di 
e entrada cu esakinan ta gen- 
era. Den 2023, segun un es- 
tudio, A.T.A. a logra actualisa 
inventario di Condominio 
existente y condominio cu 
actualmente ta na caminda pa 
realisacion, y lista actualisa di 
lugar di estadia cu no ta un 
hotel pero cu si ta disponibel 
na e turista cu ta keda na Aru- 
ba pa un corto tempo. 


Si compara mei 2024 cu mei 


2023 por wak cu e ocupacion 
averahe di e acomodacionnan 
aki a subi cu 9.5 punto di por- 
centahe, for di un averahe di 
42.6% na mei 2023 pa un av- 
erahe di 52.1% na mei 2024. 


Den caso di entrada, si com- 
para mei 2023 cu mei 2024 
por wak cu e categoria a gen- 
era un crecemento den en- 
trada di 22.7%. 


2024 (Year to Date) 
Te cu mei 2024, Aruba a rici- 
bi un total di 615,118 bishi- 
tante “stayover”, esaki ta un 
crecemento di 18.7% com- 
para te cu mei 2023, unda 
a ricibi 518,201 bishitante 
“stayover”. Ora ta yega na 
lider den mercado, te cu mei 
2024, 82% di e bishitantenan 
ta di Norte America, 4.7% ta 
di Europa, 11.1% ta di Latino 
America, y 2.3% tawata pro- 
cedente di otro partinan di 
mundo. 

A.T.A.: ‘Word-of-Mouth’ ta keda un recomendacion importante pa Aruba 
Te cu Mei 2024, esaki ta parti di top 3 motibo tras di e escogencia pa Aruba 


Pa hopi aña, Aruba su 
‘word-of-mouth’ tin un 
impacto positivo riba tur- 
ismo; 
bishitantenan 
ta 
converti nan mes den pro- 
motornan grandi di nos 
isla a base di nan expe- 
riencia. Banda cu A.T.A. 
tin e tarea pa cumpli cu 
mercadeo den diferente 
mercado internacional pa 
posiciona Aruba como un 
destino di consideracion 
pa un vacacion, ta di men- 
ciona cu te cu mei 2024 por 
a conta cu un total di 18% 
di nos bishitantenan cu a 
indica cu ‘word of mouth’ 
ta un factor importante 
cu a convence nan pa 
scoge Aruba como un des- 
tinacion di biahe, sigui pa 
“reliable weather” (16%) y 
“family friendly destina- 
tion” (25%). 


E ta esencial pa reconoce e 
importancia di e experien- 
cia di vacacion na Aruba. 
Un experiencia positivo di e 
bishitante ta resulta den un 
promocion automatico via 
e ‘word-of-mouth’ bou di 
famia y/of conocirnan di e 
bishitante. 


Ta di menciona cu A.T.A. 
ta pone hopi enfasis riba e 
modelo di “High Value-Low 
Impact” cu ta para pa un ba- 
lans entre cuater pilar cu ta e 
‘Calidad di Bida di e residen- 
te’, ‘Calidad di Experiencia di 
e Bishitante’, ‘Proteccion y 
Preservacion di Naturalesa & 


Medio Ambiente’, y ‘Contri- 
bucion Economico di e Sec- 
tor Turistico’. E meta ta pa 
sigui mantene esfuerzonan 
den linea segun e balans 
menciona, y logra aumenta 
e entrada proporcionalmente 
mas cu e volumen cu nos des- 
tinacion ta ricibi. Capacidad 
di carga tambe ta sigui ricibi 
atencion di parti di A.T.A. di 
diferente manera. 


Actualisacion den e indu- 
stria di turismo 
VOLUMEN 
(“STAY- 
OVER”) TA CRECE CU 
19.2% 
DEN 
MEI 
2024 
COMPARA CU MEI 2023 
Conforme e demanda por 
bay mira tambe cu e aero- 
lineanan lo sigui expande ca- 
pacidad y asina permitiendo 
nos captura e demanda. Te 
cu mei 2024, Aruba a ricibi 
un total di 111,180 bishitante 
“stayover”, esaki ta un crece- 
mento di 16.7%, compara cu 
te cu mei 2023, unda a ricibi 
95,366 bishitante “stayover”. 


Averahe di patronchi di gasto 
pa cada bishitante den e prome 
kwartaal di 2024 


ONDERCURATELESTELLING 


Bij beschikking van het Gerecht in Eerste Aanleg van Aruba 
van 30 april 2024, behorende bij EJ.NR.AUA202400827 van 
het Gerecht in Eerste Aanleg van Aruba is Maria Deonisia 
BARROS, geboren op 17 januari 1938 op Aruba, onder 
curatele gesteld met benoeming van Ryan Timothy 
Gregory Maduro, geboren 10 maart 1969, als curator. 


De advocaat, 


mr. David G. Kock 

Macron y lidernan Africano ta pusha pa vacuna pa Africa despues cu 
Covid-19 a mustra desigualdadnan 


(AP)—Presidente Frances 
Emmanuel Macron a uni 
cu varios lidernan Africa- 
no ayera pa cuminsa cu un 
proyecto di 1 biyon dollar 
pa acelera e suministra- 
cion di vacuna na Africa, 
despues cu e pandemia di 
coronavirus a mustra cu 
tabatin 
desigualdadnan 
grandi den e acceso pa va- 
cuna. 


E lansamento di e African 
Vaccine Manufacturing Ac- 
celerator, cual lo provee in- 
centiva financiero na fabri- 
cantenan di vacuna, a ofrece 
un break temporal pa Ma- 
cron for di preocupacionnan 
di politica domestico miran- 
do cu e eleccion ta yegando 
pronto. 


Hopi lidernan Africano y 
gruponan di abogacia ta bisa 
cu Africa a ser blokia for di 
acceso pa hermentnan di 
tratamento contra Covid-19, 
vacuna y ekipahe di test—cu 
hopi paisnan mas rico a haya 
den cantidadnan enorme— 
despues cu a declara e pan- 


demia na 2020. 
E Organisacion Mundial di 
Salud, gruponan di abogacia, 
y Union Europeo y otronan 
kier yuda Africa haya miho 
preparacion pa e proximo 
pandemia, cual hopi experto 
di salud a bisa ta inevitable. 
Ora e pandemia di coronavi- 
rus a cuminsa, Sur Africa ta- 
bata e unico pais na Africa cu 
cualkier habilidad pa produci 
vacuna, segun oficialnan, y e 
continente a produci un frac- 
cion chikito di tur vacuna 
mundialmente. 


“Africa ta produci solamente 
2 porciento di e vacunanan 


cu e ta usa, y e meta cu nos 
a pone ta cu pa 2040 e pro- 
duccion lo aumenta pa yega 
60 porciento,” Macron a bisa 
na e evento di lansamento. 
“Francia y Europa a apoya e 
ambicion aki desde 2021 cu 
1.3 biyon euro aloca, y nos 
mester aceler’e.” 


OMS no a logra den su es- 
fuersonan pa yuda paisnan 
yega na un acuerdo pa un 
“trato di pandemia”—pa me- 
hora preparacion y respuesta 
na pandemianan—prome cu 
su reunion anual luna pasa. 
E proyecto a keda para may- 
ormente debi na desacuer- 


donan tocante compartiendo 
informacion tocante patoge- 
nonan cu ta causa epidemia 
y e hermentnan tecnologico 
usa pa combati nan. 


Negociacionnan lo resumi 
trabao riba e trato cu e spe- 
ransa di cera un trato pa e 
proximo reunion anual di 
OMS na 2025. E evento di 
ayera na Paris tambe tin e 
meta pa duna un aumento 
den fondo na Gavi, e Vaccine 
Alliance, cual ta un partner- 
ship publico-priva cu ta yuda 
trece vacunanan na paisnan 
den desaroyo rond mundo. 


Gavi ta bisa cu e proyecto tin 
e meta pa haci te cu 1 biyon 
dollar 
disponible 
durante 
e proximo decada pa asina 
yuda aumenta e base di fabri- 
cacion na Africa, pa mehora e 
mercadonan di vacuna global 
y mehora preparacion y re- 


spuesta na pandemia- y bro- 
tenan manera HIV, malaria, 
tuberculosis y Covid-19. 


E aliansa basa na Geneva ta 
bisa cu e Accelerator lo inyec- 
ta fondo den fabricantenan 
na Africa un bes nan cumpli 
cu metanan di suministra- 
cion y regulacion, cu un meta 
pa usa forsanan di mercado 
pa baha prijs y encurasha un 
stimulacion di inversion. 


Oficialnan ta bisa cu e 
proyecto lo explora asun- 
tonan manera transferencia 
di tecnologia—cual a exper- 
encia resistencia pa paisnan 
den West cu companianan 
farmaceutico 
poderoso— 
como tambe e posible crea- 
cion di un agencia di medic- 
ina Africano y abordamento 
desafionan di regulacion en- 
contra den e sistemanan legal 
kibra na Africa. 


Minister di Turismo y Salud Publico: 
Ta mira un progreso di digitalisacion di e 
Aruba Health App 


Minister di Turismo y 
Salud Publico Sr. Dangui 
Oduber ta contento con 
e progreso di digitalisa- 
cion di e Aruba Health 
Application ta canando. 
Un bunita proyecto unda 
pronto lo digitalisa henter 
e sector di cuido medico 
haciendo uzo di tecno- 
logia y innovacion via e 
Aruba Health App. 


Setar hunto cu Ministerio 
Salud Publico y AZV ta trah- 
ando duro ariba e proyecto pa 
asina brinda un miho servicio 
na nos aseguradonan. Cu e 
avance di e proyecto, pronto 


aseguradonan por bay experi- 
encia un cambio grandi den e 
manera cu ta haci cita na nan 
dokternan di cas via e plata- 
forma di Aruba Health Ap- 
plication. 


Den cuadro di mehora cali- 
dad y servicio di cuido na 
Aruba e plataforma di “Aruba 
Health App” lo bira un pa 
traha cita via MiDokterDi- 
Cas, tambe por ricibi receta 
prescribi via MiRemedi y 
alabes haya otro informa- 
cionnan importante di e pa- 
shent su historia medico. E 
innovacion di e plataforma 
aki ta permiti e aseguradonan 
pa yega na nan informacion 
medico 24 ora pa dia cu ta 


haci e proceso mas rapido. 
Minister Dangui Oduber a 
pone e vision y conhunta- 
mente cu Setar y AZV a logra 
introduci un plataforma ino- 
vativo pa Aruba unda e pash- 
ent ta central y mas acceso y 
control di nan salud. Segun 
e mandatario esaki ta un 
“era nobo” pa asina digitalisa 
henter e sector di cuido med- 
ico, cu un resultado pa sigui 
mehora tur e servicionan y e 
calidad di cuido pa tur dokter 
di cas por traha na un manera 
mas eficiente, transparente 
y mas rapido y asina tambe 
e comunidad por ta mas in- 
forma y sinti nan mes den 
control di nan salud y calidad 
di bida. 

Calidad di aire y visibilidad ta deteriora a causa di stof di Sahara 


(CuraçaoChronicle) 
- 
Cuminsando for di di- 
aranson, Aruba, Bonaire 
y Corsou lo ser afecta pa 
e stof di Sahara. Imagen- 
nan di satelite a revela cu 
un nubia di stof lo move 
riba e region den e dianan 
binidero. 


Caribbean Weather Center 
ta pronostica tiki visibilidad 
y calidad di aire den e dian- 
an binidero. E stof di Sahara 
tambe por causa probleman- 


an di respiracion y empeora 
alergianan desde diaranson 
mainta, leu di e region, segun 
departamento meteorologico 
di Corsou. Durante e proxi- 
mo 24 ora, e nubia su cober- 
tura ta premira di aumenta cu 
chens di yobidanan local. 


E departamento meteoro- 
logico di Corsou no a emiti 
ningun advertencia te ainda 
pa e stof di Sahara ni otro 
fenomeno di tempo. 


SER ta conseha riba regulacion temporal pa restructuracion di ingreso 
di impuesto 


Conseho 
Social- 
Economiko (SER) a emiti 
diaranson 19 di juni su 
conseho na Minister di Fi- 
nanzas tocante e proyecto 
di lei pa remedia tempo- 
ralmente 
exigencianan 
fiscal pa cu pago di im- 
puesto atrasa y tambe pa 
cambia e lei di 1999 riba 
impuesto riba benta. 


E conseho aki ta resultado di 
un peticion di e Minister na 
final di december di aña pasa. 


E proyecto di lei ta dirigi riba 
introduccion di un pakete 
di alivio fiscal temporal cu 
e obhetivo pa stimula paga- 
donan di impuesto pa con- 
tribui cu nan obligacionnan 
fiscal pendiente. E pakete aki 


ta inclui, entre otro, un des- 
cuento di pago temporal pa 
pago completo di impuesto 
atrasa y tambe exoneracion di 
cobransa di debe pa aña fiscal 
2017 y añanan fiscal anterior. 


E conseho extenso di SER 
ta evalua efectividad y efi- 
cacia di e pakete propone y 
con esaki ta alinia cu maneho 
di debe di impuesto atrasa y 
cumplimento cu reglanan di 
impuesto. 


Ademas, e conseho ta enfatisa 
posibel consecuencianan pa 
cu presupuesto di pais, cu en- 
foke special riba e importan- 
cia y necesidad di tin un pre- 
supuesto balansa y realistico 
y uso eficaz di e capacidad 
existente di cobra impuesto. 


Szabó ta compromete na optimalisa relacionnan entre Hulanda y 
Caribe 


(CuraçaoChronicle) 
- 
Desde dia 2 di juli, Szabó 
lo asumi e rol di Secre- 
tario di Estado pa Rela- 
cionnan di Reino di parti 
di PVV. 


Apesar di su partido su de- 
claracionnan 
controversial 
den pasado, manera Wilders 
su remarca na aña 2008 to- 
cante “islanan sinberguensa” 


y Parlamentario Kathmann 
su recordario di PVV cu no 
mester duna e islanan mas 
placa, Szabó ta enfocando 
riba futuro. 


E ta enfatisa cu su accionnan 
lo ta basa riba e acuerdonan 
actual di e coalicion y no riba 
su declaracionnan den pasa- 
do. 
Szabó, un ex miembro di 


VVD, a declara cu un situa- 
cion nobo lo bini despues di 
su inauguracion riba dia 2 di 
juli. “Na cas, semper nos ta 
bisa ‘keda bay’,” Szabó a co- 
menta. E tin e meta di opti- 
malisa e relacion entre Hu- 
landa y e parti Caribense di 
e Reino. Cu e compromiso 
aki, e ta busca alivia preocu- 
pacionnan tocante PVV su 
posicion pa cu e islanan den 
Caribe y marca un caminda 
positivo padilanti. 


Awe, e candidatonan di Min- 
ister a presenta dilanti Cas di 
Representantenan y Szabó a 
haci e declaracionnan aki den 
e contexto di su introduction 
aki. Durante e reunion aki, 
el a enfatisa su intencion di 
traha di manera constructivo 
den direccion di mehora e 
relacionnan mutuo cu e Re- 
ino. 

Prome Minister Mark Rutte lo bira proximo lider di NATO 


(NLTimes) - Prome Min- 
ister Mark Rutte ta casi 
sigur di bira e proximo 
lider di NATO, pa motibo 
cu diahuebs e President di 
Romania Klaus Iohannis 
lo retira for di e trabao. 


Iohannis ta premira di duna 
su sosten pa Rutte pa e lider- 
azgo di e aliansa militar, un 
rol cu ta rekeri e sosten una- 
nime di tur su miembronan. 


Romania ta premira di bisa 
tur aliado di NATO proximo 
siman cu Iohannis lo informa 
di su sosten pa Mark Rutte. 
Cu su candidacia, Iohannis 
tabata kier mantene enfoke 
riba e hecho cu ningun lider 
Europeo a tene e posicion aki 
y cu e region awo ta hopi mas 
importante mirando Rusia su 
guera andando cu Ucrania. 


Rutte a logra vence su ob- 
staculo mas grandi pa tuma 
e trabao pa medio di aregla 
su diferencianan cu Prome 
Minister di Hungria Viktor 
Orban. Ambos a reuni ante- 
riormente e luna aki despues 
cu Oran a bisa cu e tin mes- 
ter pa Rutte expresa su re- 
pentimento pa e escogencia 
di palabra ora cu Rutte a bisa 


cu Hungria mester sali for 
di e Union Europeo si nan 
kier sigui padilanti cu limita 
derechonan humano pa per- 
sonanan di preferencia sexual 
diverso y minoria di genero. 


Rutte, ken ta e lider politico 
di e tempo mas largo na Hu- 
landa, a bisa cu e no a ser 
pidi pa disculpa durante e re- 
union. Sinembargo, Orban a 
duna su sosten na Rutte or- 


anan despues cu Slovakia a 
haci mesun cos. 


Prome cu nan reunion, sec- 
retario 
general 
actual 
di 
NATO, Jens Stoltenberg a 
reuni cu Orban pa segura su 
persona cu Hungria no lo ser 
obliga provee asistencia mili- 
tar na Ucrania. Tambe el a 
bisa cu Hungria no lo ser ob- 
liga provee accion militar si 
forsanan aliado di NATO ser 


ataka mientras nan ta presen- 
te na Ucrania. Rutte tambe a 
enfatisa e posicion aki. 


Rutte tambe mester a yega na 
sosten di Turkia. Pa haci esa- 
ki, el a paga pa su biahe na e 
pais y reuni cu su lider Tayy- 
ip Erdogan. A leak prome 
cu e reunion cu Erdogan lo 
provee su sosten pa sostene 
Rutte, cual a tuma luga di- 
anan despues. 


E proximo paso pa Rutte ta 
di keda formalmente nomina 
y gana voto pa bira proximo 
den linea despues di Stol- 
tenberg. E proximo cumbre 
d i NATO lo tuma luga na 
Washington D.C. den juli. 
Na Merca, el a bisa cu e kier 
un lider nobo ta cla pa tuma 
over NATO pa asina e evento 
historico marcando e aliansa 
su di 75 aniversario proyecta 
unidad y forsa. 


Oficialmente, Stoltenberg lo 
retira di su posicion dia 1 di 
october. Rutte tambe lo mes- 
ter retira di su posicion como 
Prome Minister na Hulanda. 
Na Hulanda, e expectativa ta 
cu Dick Schoof lo huramenta 
como e proximo Prome Min- 
ister dia 2 di juli pa Rey Wil- 
lem Alexander. 


Like us on 
Facebook 


facebook.com/bondianoticia 

Colombia ta bay busca pa atende muchanan mutila den e guera di Gaza 


(EFE) – Canciyer di Co- 
lombia, Luis Alberto Mu- 
rillo, diaranson ultimo a 
afirma cu ta bay purba 
hiba Colombia entre 35 y 
50 mucha cu a sufri algun 
tipo di mutilacion du- 
rante e guera na Franha 
di Gaza, pa atende nan na 
hospitalnan local. 


“E proposito ta pa por trece 
cerca di 35 of 50 mucha cu tin 
algun tipo di mutilacion, cu 
ta na Egipto y ta afecta debi na 
e conflicto di Gaza,” Murillo 
a expresa den declaracionnan 
na periodistanan di Bogota. 
E minister a agrega cu e idea 
ta “pa nan por bin cu acom- 
pañante familiar pa un peri- 
odo di hasta seis luna y bay 
back na Egipto despues,” na 
unda nan ta refugiado. 
For di algun dianan caba e 
decision aki a bira conoci, 
pero e anuncio di e canciyer 
Murillo a bin cu mas detaye 
y cu inkietud riba e logistica. 
“Mi a haya e oportunidad 


di papia di e tema cu tanto 
e minister di Relacionnan 
Exterior di Egipto como di 
esun di Jordania, cu ta bay 
apoya e programa aki. Nos ta 
invitando tur pais pa uni na 
e programa, sea facilitando 
recursonan na Colombia of 
estableciendo programanan 


similar.” El a agrega. 
Segun e plannan, e muchan- 
an ta bay ser admiti na Hos- 
pital Militar na unda ta conta 
cu experticio pa atende heri- 
danan di guera. “Colombia 
tin un gran experiencia den 
tratamento di personanan cu 
a sufri algun tipo di mutila- 


cion, specialmente Hospital 
Militar,” debi na conflicto 
arma. 
“Den e caso di guera entre 
Rusia y Ukrania, nos ta kere 
cu den un momento di paz, 
Colombia por contribui den 
sentido ey y tambe cu esun di 
desactivacion di minanan.” El 


a bisa. 
For di 7 di october 2023, Isra- 
el y e grupo terorista Hamas, 
ta sostene un guera cu a laga 
atras miles di morto, mayoria 
di nan muchanan y famian- 
an henter, debi na constante 
bombardeo y atakenan cu 
explosivo, principalmente na 
Franha di Gaza. 
E guera a cuminsa ora ter- 
oristanan di Hamas a ataca 
sorpresivamente un festival 
di musica na teritorio israeli, 
causando e morto di miles 
di persona, den nan casnan 
y riba caminda publico. Ade- 
mas, otro centenar di persona 
a ser secuestra y te awe, ocho 
luna despues, nan ta sigui bao 
posesion di criminalnan. 
E presidente Colombiano 
Gustavo Petro, ta un defen- 
sor di e causa di palestina y 
critico di Israel, paisnan cu 
nan accion militar na Gaza ta 
ser compara cu esun nazi di 
Segundo Guera Mundial, y 
cu e cual e Gobierno a kibra 
relacion dia 2 di mei ultimo. 


Ecuador a sufri di un black out debi na fayonan den suministro di 
coriente 


(DW) – Un fayo den siste- 
ma di transmision di en- 
ergia a tuma luga diaran- 
son ultimo na Ecuador 
lagando sin coriente casi 
tur e pais, segun minister 
di Energia den funcion, 
Roberto Luque a informa 
mientras tabata reporta 
incidentenan di tur tipo 
incluyendo paralisacion di e 
metro di e capital. 


Secretario di Estado a señala 
riba rednan social cu Opera- 
dor Nacional di Electricidad 
(Cenace) a comunica di e 
fayo y tambe a bisa cu nan ta- 
bata haciendo tur esfuerso pa 
purba recupera e coriente lo 
mas pronto posibel. 
“E rapport cu a yega na nos 
for di Cenace ta cu ta existi 
un fayo den linea di trans- 
mision cu a ocasiona un 
desconexion, pa loke nos no 
tin coriente den tur teritorio 
nacional,” e minister a skirbi 
den un mensahe. 
“Nos ta concentrando tur nos 
esfuerso pa resolve e prob- 
lema lo mas rapido,” a agrega. 
Den otro publicacion Luque 
a sigura cu “e evento aki ta un 
fiel refleho di e crisis energet- 
ico cu nos ta bibando, cu falta 
di inversion den generacion, 
falta di inversion den trans- 
mision y den distribucion.” 
“Ecuador a keda sin coriente 
di forma repentino. For di 
3:30pm di diaranson a re- 


porta un blackout na Quito, 
Guayaquil, Cuenca, Ambato, 
Tulcán, Latacunga, Riobam- 
ba, Santo Domingo de los 
Tsáchilas, Manta, Portoviejo, 
Durán”, e canal di TV local 
Teleamazonas a reporta. 
E metro di Quito a stop su 
operacionnan. 
“E 
hecho 
mester ta relevante pa afecta 
incluso e coriente di Metro 
di Quito cu ta usa un sistema 


aisla,” alcalde Pabel Muñoz a 
bisa na TV. 
Otro medionan di informa- 
cion a reporta e hecho como 
“blackout masivo” y tambe 
tabata afecta telefonnan mo- 
bil asina como tambe inter- 
upcion di servicio di awa po- 
tabel na algun ciudadnan, e 
interupcion a afecta 95% di e 
poblacion e cual a ser restitui 
na ultimo ora di atardi. 


E interupcion di coriente aki 
a sucede dos dia despues cu 
Gobierno a descarta e posi- 
bilidad di blackout, manera 
a anuncia dialuna ultimo, 
despues cu a sali for di op- 
eracionnan e hidroelectrico 
Coca-Codo-Sinclair, e gen- 
erador di coriente mas im- 
portante di e pais. 
E salida di sistema di e planta 
aki ta debi na e peliger di su- 


fri dañonan pa aumento di 
cantidad di sediment di e ri- 
unan cu ta alimente, a causa 
di awaseronan. 
Na april, un secura a obliga 
Gobierno nacional pa anun- 
cia un serie di interupcion di 
coriente planifica cu a laga e 
ciudadnan principal sin cori- 
ente durante varios ora. May- 
or parti di e coriente di e pais 
ta bin for di Colombia. 

Puerto Rico ta ricibi 319 mil dollar pa 
monitoreo di calidad di awa na beach 


(ElNuevoDia) – Agencia Federal di Pro- 
teccion Ambiental di Merca (EPA), a 
anuncia diahuebs e asignacion di finan- 
ciamento di 319 mil dollar cu obhetivo 
di mantene e calidad di awa na beach y 
proteha e salud di esnan cu ta baña den 
e beachnan di Puerto Rico. 


E asignacion di e fondonan ta bay permiti e 
realisacion di programanan di monitoreo acu- 
atico, como tambe iniciativanan pa informa e 
publico tocante e calidad di awa di e beachnan. 
Relaciona na esaki, e financiamento ta sirbi 
tambe pa avisa e poblacion si e nivelnan di 
bacteria cu ta wordo detecta durante e moni- 
toreo ta demasiado halto pa garantisa e salud 
di esnan cu ta baña den e beachnan. 


Di acuerdo cu EPA, e factornan cu a influi den 
e suma di e financiamento pa e isla tabata e 
duracion di e temporada di bay lama, e cantidad 


di kilometer di e costanan y e poblacionnan 
cu ta keda na e costanan. 
Den virtud cu e Ley di Evaluacion Ambiental 
di Beachnan y Salud di e Costanan (BEACH), 
e agencia federal ta otorga financiamento na 
solicitantenan estatal y nacionnan indigena of 
teritorial elegibel pa yuda monitorea e calidad di 
awa di e beachnan, como tambe den e Lagonan 
Grandi di Merca. 
E estadonan, e nacionnan indigena y e terito- 
rionan elegibel pa ricibi e financiamentonan 
di e Ley BEACH mester tin awanan recreativo 
costero of di e Lagonan Grandi cu puntonan 
di acceso cu ta wordo usa pa e publico. 
Tambe ta rekeri nan pa maneha un programa 
di norma- y standardnan numerico di calidad 
di awa aproba pa EPA pa awanan costero. 


For di 2001 EPA a aloca casi 230 miyon dollar 
den financiamento di e Ley BEACH pa analisa 
awa di e beachnan den buskeda di bacteri- 
anan cu ta causa enfermedadnan, identifica e 
fuentenan di problemanan di contaminacion 
y notifica debidamente e publico, 
“E financiamento aki ta yuda mantene e beach- 
nan limpi y e awanan costero pa asina e hen- 
denan por diverti, relaha y disfruta di henter e 
beyesa cu e costanan di Puerto Rico ta ofrece,” 
Lisa Garcia, administrador regional di EPA, a 
indica den un comunicado di prensa. 
“E financiamento di EPA ta vital pa e exito di 
e programanan di monitoreo y notificacion 
tocante e status di e beachnan,” el a agrega. 


Disfruta di Copa 
America cu SETAR 


Diahuebs 20 di juni 2024, e campeonato di futbol 
di mas grandi na e continente Sur Americano, 
esta Copa America 2024 a ranca sali. E aña aki e 
campeonato ta organisa pa CONMEBOL y CON- 
CACAF cu Merca como anfitrion di e weganan, 
unda 16 team lo competi pa yega na e titulo di 
Campeon di Copa America 2024. 


SETAR como un di e sponsornan principal di e trans- 
mision di Copa America 2024 ta invita tur e fanaticonan 
di futbol na Aruba pa sintonisa Telearuba canal 23 pa 
sigui tur e weganan y asina apoya bo team nacional fa- 
borito. 
Bo kier mira e final di Copa America na Miami? SE- 
TAR ta hiba’bo. Participa cu Postpaid U y gana un trip 
pa dos persona, incluyendo vuelo, estadia, zakgeld y 
entrada pa e Final di Copa America na Hard Rock Sta- 
dium na Miami. 


Con pa participa? Ta un cliente existente di Postpaid U; 
bira un cliente nobo di Postpaid U; of switch over pa un 
pakete nobo di Postpaid U. Ganador lo wordo anuncia 
dialuna 8 di juli 2024. 


Como nos compania nacional di telecomunicacion, 
SETAR ta contento di por trece e transmision di we- 
ganan di Copa America 2024 te den cas y negoshi di 
nos clientenan p’asina por disfruta di e campeonato tan 
gusta. 


Serbia ta blokia Slovenia su 
prome victoria na Euro Cup 


(AP) - Un gol na ultimo a nenga Slovenia loke por 
a ta su prome victoria den un Campeonato Europeo 
ora cu Serbia a logra yega un empate di 1-1 riba dia- 
huebs. 


Zan Karnicnik su gol despues di 69 minuut a pone Slo- 
venia den bista di un victoria historio te ora cu substituto 
Luka Jovic a yega un empate net nan tempo pa mantene 
Serbia su chens di avansa e proximo ronda. 


E gol a causa den e fanaticonan di Serbia felicidad inmen- 
so pero tambe a mira nan tira obhetonan den e veld. Na 
e momento aki, e vloer rond di ambos gol tabata yen di 
sushi cu a cay for di e audiencia pa 10 minuut, causando 
cu a haci anuncio via e speaker pa e fanaticonan stop. 


E empate ta practicamente e ultimo accion net ora cu e 
referee a fluit cu tempo a caba. E hungadonan di Slovenia 
a cay riba veld cu sentimentonan di lamento. “Serbia no ta 
muri asina facil,” Coach di Serbia Dragon Stojkovic a bisa. 
“Nos no ta rindi ni tampoco nos lo haci esaki nunca. Nos 
ta kere te na final y e premio pa esaki a bini.” 


Esaki por a marca Slovenia su di dos victoria den un tor- 
neo grandi y su prome desde su ultimo victoria contra Al- 
geria den Copa Mundial di 2010. 


“Slovenia a demostra cu e merece un luga den e Campe- 
onato Europeo,” Slovenia su coach Matjaz Kek a bisa. 
“Deporte y futbol por ta cruel pero mi ta kere cu karma lo 
haci su rol den e ekipo. Nos a hunga un wega husto den 
un bon atmosfera.” 


Slovenia, cual a hunga contra Dinamarca den su wega di 
apertura, lo hunga contra England den su wega final di 
grupo ria diamars, ora cu Serbia enfrenta contra Dinamar- 
ca. Serbia a perde contra England den su prome wega y 
por a mira su mes elimina cu un perdida na Munich. 


GOOOAAALLLL! 

Famia di Jerry West ta bisa cu no ta bay tin memorial publico pa 
hungado Hall of Fame y ehecutivo di NBA 


(AP)—No ta bay tin un 
ceremonia memorial pu- 
blico pa miembro di Hall 
of Fame di e NBA, Jerry 
West. 


“Nos lo honra e deseonan 
di Jerry y lamenta su fayeci- 
mento den priva,” su famia a 
bisa den un declaracion pu- 
blica diahuebs pa e Los An- 
geles Clippers. West tabata 
trahando como consehero pa 
e Clippers ora el a muri dia 
12 di juni na edad di 86 aña. 


El a nace na Chelyan, West 
Virginia, y a hunga basketball 
na West Virginia University 
entre 1957 pa 1960 prome cu 
el a bira e segundo escogen- 
cia den reclutamento di NBA 
pa e Lakers di Minneapolis e 
tempo ey. E team a relocalisa 
pa Los Angeles y el a bira un 
ganador All-Star 14 biaha, y 
a gana e campeonatonan di 
1972 cu e Lakers. 


“E curason di Jerry nunca a 
bandona West Virginia,” e 
declaracion a bisa. E famia cu 
West por ser honra via dona- 
cionnan na cuatro diferente 
fondo na WVU: e Jerry West 
Academic 
Scholarship, 
e 
Jerry and Karen West Basket- 
ball Scholarship, e Jerry West 


Scholarship y e children’s 
hospital building fund di e 
universidad. 


Esaki a ser firma pa su viuda, 
Karen, y e cinco yiu homber 
di West: David, Michael, 
Mark, Ryan y Jonnie, hunto 
cu nan casa- y yiunan. 


Un bala di futbol cu tecnologia halto por ta e causa di golnan 
espectacular na Euro 2024? 


(AP) - Cu golnan extraor- 
dinario drentando for di 
tur angulo, Euro 2024 a 
cuminsa di manera gran- 
dioso. E bala di 170$ por 
ta e causa di tur esaki? 
“Ora cu bo dal e bala, e ta 
keda cu e golpi,” Englad 
su capitan Harry Kane a 
comenta. 


E bala di adidas, Fussballiebe 
(“amor pa futbol” den Ale- 
man), ta e bala di weganan 
oficial pa e campeonato Eu- 
ropeo. Y hungadonan apa- 
rentemente a rapidamente 
custuma cu e bala, anotando 
un rango di golnan grandio- 
so. 


“E ta lihe,” Kane a bisa. “Pa 


mi personalmente, e ta miho 
pa e striker of esnan cu ta an- 
ota gol na luga di e keeper, 
pues mi no ta bay keha to- 
cante esey.” 


Ni tampoco e fanaticonan lo 
keha despues di weganan im- 
pactante. 


Tabatin Arda Guler su es- 
fuerso pa anota un gol for di 
e skina for di alrededor di 20 
meter leu den Turkia su vic- 
toria di 3-1 contra Georgia. 
Yegando cerca ta e accion di 
su colega den mesun ekipo, 
Mert Ulur su intento for di 
otro skina den e mesun wega. 


Romania su Nicolae Stanciu 
a anota otro for di un distan- 


cia contra Ucrania y a casi 
anota directamente for di 
un scop di skina cual a dal e 
crossbar. 


Xherdan Shaqiri a anota otro 
gol grandioso pa Switzerland 
den e wega contra Scotland, 
y tabatin rocket for di Italia 
su Nicolo Barella y Cezh Re- 
public su Lukas Provod. 


“Cualkier bala di futbol pa e 
torneonan aki no ta crea ex- 
actamente cu e keeper den 
mente,” Dinamarca su keep- 
er Kasper Schmeichel a bisa. 
“E ta un placer ora di scop of 
anota. Bo por haya un bon 
distancia. Pero ciertamente 
nan no ta traha pa e keeper 
por gara e bala bon.” 


Balanan di torneo oficial a 
ser critica den pasado. Algun 
hungado a keha cu Adidas 
su Jabulani pa 2010 su Copa 
Mundial tabata dificil pa con- 
trola y anticipa. 


UEFA ta bisa cu Fussballiebe 
a ser disena pa “consisten- 
cia y sostene weganan pre- 
ciso cu forma y retencion di 
aire maximo.” E ta traha do 
polyester recicla y mas “ma- 
terial sostenibel biologico” 
cu balanan usa pa torneonan 
anterior, incluyendo fibra di 
maishi, cana di sucu y pulpa 
di palo. 


E bala, cual a ser reduci na 85 
dollar ta sold-out riba Adi- 
das su tiendanan online na 
Merca. 


Con el a contribui na e gol- 
nan manera esun di Guler te 
ainda no ta cla, sinembargo 
Smart Technology dentro di e 
bala a yuda oficialnan di VAR 
retira Romelu Lukaku su gol, 
cu lo a logra e empate, den 


Belgica su victoria impac- 
tante di 1-0 contra Slovakia. 


UEFA ta usando tecnologia 
pa e bala conecta pa prome 
biaha na un campeonato Eu- 
ropeo, cual por yuda iden- 
tifica cada biaha cu touch e 
bala y manda data preciso na 
e refereenan assistent cu ta 
evalua e video. Un gyroscope 
paden di e bala ta manda data 
500 biaha cada seconde pa 
graba na cua momento a scop 
e bala. 


Den combinacion cu AI, e 
por yuda determina offside, 
pero den e caso di Belgica e 
por detecta un handball di 
Lois Openda proma cu Lu- 
kaku su gol den e minuut 86. 


“E sensor den e bala oficial di 
torneo di adidas por a graba 
e momento cu e man di e 
hungado a mishi cu e bala,” 
UEFA a comenta. “Esaki ta e 
prome biaha cu e tecnologia a 
sostene decision di un referee 
durante wega di Euro 2024.” 

Co-fundador di OpenAI Sutskever ta crea compania di AI nobo dedica 
na ‘safe superintelligence’ 


(AP) - Ilya Sutskever, un di 
e fundadornan di OpenAI 
cu tabata involucra den 
un esfuerso fracasa di saca 
CEO Sam Altman, a bisa 
cu e lo cuminsa un com- 
pania enfoca riba inteli- 
gencia artificial specifica- 
mente pa seguridad. 


Sutskever, un investigador 
di AI respeta cu a sali for di 
e compania creador di Chat- 
GPT luna pasa, a bisa den 
un publicacion riba rednan 
social diaranson cu el a crea 
Safe Superintelligence Inc. 
cu dos co-fundador. E com- 
pania su unico meta y enfoke 
actualmente ta di desaroya 
di manera safe “superinteli- 
gencia”, un referencia na un 
sistema di AI cu ta mas sabi 
cu ser humano. 


E compania a compromete 
di no ser distrai pa “maneho 
of ciclo di producto,” y bao 
su modelo di negoshi, trabao 
riba seguridad lo ta “insula 
for di presionnan comercial,” 
Sutskever y su co-fundador- 


nan Daniel Gross y Daniel 
Levy a bisa den un declara- 
cion prepara. 


E 3 a bisa cu Safe Superintel- 
ligene ta un compania Meri- 
cano cu rais na Palo Alto, 


California y Tel Aviv, “unda 
nos tin rais fuerte y e habili- 
dad di recluta talento tecnico 
top.” 


Sutskever tabata parti di un 
grupo cu a haci un intento, 
cual a fracasa, aña pasa di saca 
Altman. E incidente den e di- 
rectiva, cual Sutskever despu- 
es a bisa cu e ta repenti di dje, 
tambe a causa un periodo di 
conflicto interno centra riba 
si e lidernan na OpenAI ta 
dunando prioridad na opor- 
tunidadnan di negoshi mas 
cu seguridad di AI. 


Na OpenAI, Sutskever a 
lidera un ekipo cu tabata en- 
foca riba desaroya un AI cu ta 
miho cu ser humano como 
parti di artificial general in- 
telligence of AGI. Ora cu el a 


sali for di OpenAI, el a bisa cu 
e tabatin plan pa un proyecto 
“cu hopi nificado personal” 
pero no a duna ningun de- 
taye. 


Sutskever a bisa cu e tabata su 
decision pa sali for di Ope- 
nAI. 


Dianan despues di su salida, 
co-lider di su ekipo Jan Leike 
tambe a retira y a expresa crit- 
ica na OpenAI pa laga segu- 
ridad “keda atras den bista di 
productonan briyoso.” Ope- 
nAI despues a anuncia e for- 
macion di e comite di seguri- 
dad, sinembargo el a ser yena 
primeramente cu personanan 
di dentro di e compania. 


Dia Mundial pa Combati Desertificacion y Secura extremo 2024 


Nos Tera, un Legado pa Futuro 


Pa conmemora e di 30 
Convenio 
pa 
combati 
Desertificacion y Secura, 
Nacionnan (UN) a ofi- 
cialisa cu e observacion 
di Dia Mundial di De- 
sertificacion y Secura ex- 
tremo (Desertification & 
Drought Day) ta riba dia 
17 di juni. 


Nacionnan Uni ta pone en- 
fasis riba e importancia di 
solidaridad internacional pa 
atende cu e retonan di se- 
cura extremo y degradacion 
di suela, pues desertifica- 
cion. E tema pa 2024 ta “Nos 
Tera, un Legado pa Futuro”. 
‘E tema aki ta reconoce e rol 
crucial cu e tera ta hunga den 
nos bida. For di apoya e eco- 
sistemanan y biodiversidad 
te na sostene nos economia y 
comunidad. E meta ta pa en- 
curasha transformacion pa un 
mundo cu suelanan mas sano 
y di biodiversidad halto. 


Directie Natuur en Milieu 
(DNM) a bin ta tuma nota 
di nos suela y e temporada di 
secura ta uno extremo. Plan- 
tamento of mantene matanan 
na bida ta un reto. Tambe, ora 
tin yobida e awacero ta core y 
e tera no ta haya tur oportun- 
idad pa absorba e awa. Esaki 
ta pone cu e suelo no tin sufi- 
ciente humedad/awa pa pro- 
vee matanan ora planta. 


Kico ta desertificacion? E 
ta e proceso di degradacion 
di tera den zonanan arido, 
semi-arido y medio humedo 
pa seco. E ta un menasa serio 


pa medio ambiente y desar- 
oyo humano causando im- 
pacto negativo riba mas di 3 
mil miyon di hende. Secura 
ta un otro menasa grandi cu 
ta contribui na degradacion 
di 
suelo 
(desertificacion). 
Cambio climatico ta aumenta 
e frecuencia y severidad di 
secura, poniendo presion riba 
recursonan natural cu ta de- 
pende di tera y awa. 
E comunicado aki ta haci 
un yamada pa traha hunto 
pa combati e degradacion di 
suela y secura. Door di coop- 
eracion y asistencia mutuo, 
nos por promove manehonan 
sostenibel di tera, aumenta 
capacidad di adaptacion na e 
cambio climatico, y sigura e 
futuro pa hende. 


Aruba mester traha na com- 
bati e degardacion di suela 
esta desertificacion 
Si, ta berdad cu Aruba no 
ta clasifica como un area di 
desierto, pero nos isla ta ex- 
poni si na efectonan di e de- 
sertificacion debi na su clima 
semi-arido y awacero incon- 
sistente. 


Nos por atende cu e reto- 
nan aki door di implementa 
manehonan manera: 
Maneha eficazmente e recur- 
so awa pa conserva esaki. 
Proteccion y restauracion di 
vegetacion pa reduci erosion 
di tera. 
Promove practicanan di agri- 
cultura sostenibel cu ta con- 
serva salud di tera. 
Stimula desaroyo di suelo cu 
material organico. 


Trahando hunto pa un futuro 
mas berde 
Dia di Deserticifacion y Se- 
cura ta un recordatorio im- 
portante di e necesidad pa 
traha hunto pa un futuro mas 
berde y un biodiversidad sa- 
ludabel. A traves di accion 


colectivo y solidaridad in- 
ternacional, nos por mitiga e 
efectonan di e degradacion di 
suela y secura extremo y crea 
un mundo mas sostenibel pa 
futuro generacion. 


Pa mas informacion tocante 


Dia Mundial di Desertifi- 
cacion y Secura, por fabor 
bishita e website di Na- 
cionnan Uni: https://www. 
un.org/en/observances/de- 
sertification-day. 

Hilton Aruba Caribbean Resort & Casino 
a celebra Luna di Orguyo 


Palm Beach -- Hilton 
Aruba Caribbean Resort 
& Casino ta conmemora 
Luna di Orguyo di mane- 
ra significativo y inclu- 
sivo cual tin como meta 
pa aumenta conocemento 
tocante amor y igualdad 
entre huespednan y co- 
munidad local. 


Durante e luna aki, delicioso 
cupcakes di color di regen- 
boog ta disponibel na e bufet 
di desayuno na restaurante 
Laguna hunto cu bolo y bus- 
cuchi di color disponibel pa 
benta na Oscar’s Market, 
situa na e restaurant. 


Tambe, e famoso waterval 
den e jardin a wordo ilumina 
na color di regenboog, bri- 
yando den anochi den col- 
ornan impresionante di cora, 
oraño, geel, berde, blauw y 
biña, creando un atmosfera 
vibrante di celebracion. 


E resort tambe a tene un con- 
curso riba Facebook y Insta- 
gram, unda un pareha fortu- 
na lo gana e Gran Premio di 
un boda di nan soño of reno- 
bacion di vows na Hilton 
Aruba, incluyendo e lugar 
tropical, catering elegante, y 
acomodacion. 


Tur pareha LGBTQ+ biban- 


do na Aruba of Merca cu ta 
desea di casa of renoba nan 
boda por participa den e con- 
curso pa medio di post un 
foto of video riba nan storia, 
esaki mester ta un storia uni- 
co di amor riba Facebook of 
Instagram, uzando e hashtag 
#HiltonArubaPride, y mes- 
ter tag @HiltonAruba. 


E concurso ta dura henter 
luna di juni 2024, anto e 
pareha ganado lo wordo noti- 
fica prome cu 15 di juli 2024. 


Pa mas informacion bishita: 
https://hiltonaruba.hflip.co/ 
ef4617e7ab.html 


Joanne Dirksz 
Marketing Manager 
Joanne.dirksz@hilton.com 
HILTON ARUBA CARIBBEAN RESORT & CASINO 
J.E. Irausquin Boulevard # 81, Palm Beach, Aruba 
d: +297 526 6595 
hiltonaruba.com 
hilton.com 


Departamento di Enseñansa Aruba cu ultimo encuentro di 
Alfabetisacion na Papiamento 


Recientemente 
a 
tuma 
luga e ultimo dia di estu- 
dio pa cabesante- y mae- 
stronan di klas 1 di scol 
basico. 


DEA den consulta cu e di- 
rectivanan di scol a inicia cu 
un trayecto di preparacion pa 
cabesante- y nan maestronan 
di klas 1 di scol basico na no- 
vember 2023. E promer se- 
sion informativo a cuminsa 
dia 17 di november 2023 na 
unda a comparti informa- 
cion, a conecta cu otro y a 
crea diferente Comunidad 
Profesional 
di 
Siñamento 
(CPS). En total a forma ocho 
CPS na unda cada CPS lo 
enfoca riba un of mas topico 
pa profundisa nan mes aden. 
Cada CPS por a enfoca riba 
diferente area specifico cu ta 
interesa e grupo nucleo di e 
CPS. 


E cabesante- y maestronan di 
klas 1 a bin hunto dia 19 di 
januari, 16 di februari, 27 di 
maart, 19 di april y 31 di mei 


2024, pa hunto prepara de- 
bidamente pa e introduccion 
di siña lesa y skirbi na Papia- 
mento den klas 1 na augustus 
2024. Cada dia di estudio a 
tuma luga bou guia di Depar- 
tamento di Enseñansa Aruba 
(DEA) conhuntamente cu 


Centro di Desaroyo Profe- 
sional Continuo (CDPC) 
di Instituto Pedagogico Aru- 
bano (IPA). 


Cada reunion a cuminsa cu 
un momento general unda a 
comparti informacion gen- 


eral pa esnan presente, sigui 
pa tayernan informativo pa e 
maestronan di klas 1 y pa fi- 
nalisa e dia a sigui traha riba e 
topico di e Comunidad Pro- 
fesional di Siñamento (CPS). 
Cabesantenan 
a 
participa 
na tayernan dirigi specifi- 
camente pa nan, na unda a 
comparti informacion y sos- 
ten pa asina apoya nan den 
nan papel pa sostene y motiva 
e maestronan y e team di nan 
scol. 


Cada CPS a presenta nan 
producto final na nan colega- 
nan y Directiva di scol duran- 
te e ultimo dia di estudio riba 
31 di mei. Di e manera aki e 
gruponan colectivo a yuda 
sostene otro den e prepara- 
cion di e implementacion di 
e maneho nobo di idioma 
na unda ta siña lesa y skribi 
na Papiamento. E gruponan 
a profundisa nan mes den e 
materia na unda algun grupo 
a presenta nan observacion 
nan, otro a presenta mate- 
rial cu nan a adapta, y otro 


a traha material completa- 
mente nobo. Na e manera aki 
e gruponan a acopla bunita na 
otro. 


Mester menciona cu durante 
e dia aki Minister di Ense- 
ñansa, sr. Endy Croes tambe 
tawata presente pa presen- 
cia e productonan final y a te 
hasta haya su mes inesperada- 
mente ta forma parti di un di 
e presentacionnan. 


DEA ta hopi agradecido pa 
e sosten ricibi di tur e cabe- 
sante- y maestronan y Di- 
rectiva di e scolnan y alabes 
DEA kier a yama Minister di 
Enseñansa danki pa su pres- 
encia durante e mainta aki. 


Pa mas informacion relaciona 
cu Enseñansa na Aruba por 
acudi na nos website www. 
ea.aw. 
Tambe por sigui nos den so- 
cial media via nos facebook 
y instagram pages @educa- 
tionaruba pa keda na altura 
di tur informacion. 


Gina Werleman a cumpli 30 aña den servicio di pais Aruba 


Recientemente a ricibi 
na Bestuurskantoor sra. 
Regina “Gina” Werleman 
kende a cumpli 30 aña di 
servicio publico. Gina ta 
1ste Medewerker Interne 
Controle na Departamen- 
to di Finansa. 


Pa e ocasion aki Director di 
Departamento 
di 
Finansa 
Sr. Derick Werleman y Chef 
IC/AC Sr. Karl Vrolijk tabata 
presente y director a conta 
di su experencia trahando cu 
colega Gina y alabes a gradici 
Gina pa su aporte trahando 


na Departamento di Finansa. 


Di su banda tambe Gina ta 
contento di e oportunidad pa 
por labora y brinda su talento 
y profesionalismo na e depar- 
tamento y Pais Aruba. Minis- 
ter Maduro a gradici Gina pa 
su loyalidad y dedicacion na e 
servicio publico pa 30 aña y a 
entreg’e su decreto guberna- 
mental y un regalo chikito pa 
conmemora e 30 aniversario. 


Tabata un momento agrada- 
bel hunto cu Gina, familiar- 
nan y coleganan. 


A18 RIBA CAYA 

Accidente hit & run yegando rotonde 
Sasaki 


Diamars anochi a drenta 
informe di un accidente 
riba Sasakiweg, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente hit & run unda 
cu un auto a dal un Hyundai 
Accent y a sigui core bay. E 
chauffeur a logra tuma nota 
di e number y e modelo di 
auto cu a core bay y a bisa 
polis esey. Polis a pasa e in- 
formacion aki pa departa- 
mento di polis di trafico cual 
lo presenta un momento in- 
espera cerca dje pa atende e 
accidente aki cune. 


Al menos 3 auto destrui pa 
hendenan baldadi cu a tira 
baranca 


Diaranson 
madruga 
a 
drenta informe di un caso 
di destruccion na Shiri- 
bana un rato despues un 
otro, mesora a dirigi un 
patruya na e sitio. 


Na yegada di e patruya a bin 
compronde cu aki ta trata no 
un ni dos pero 3 auto cu ta- 
bata pasando y a ser destrui 
pa baldadinan cu tabata tira 


barancanan riba e autonan 
cu tabata pasa. Polis a tira bi- 
sta rond y a haya sa di 3 sos- 
pechoso pero no por a com- 
proba cu ta nan a comete e 
acto. Asina mes polis a tuma 
nan nomber y a keda di bay 
observa e camaranan di segu- 
ridad den e area pa asina logra 
captura nan y pone nan paga 
e gastonan di destruccion. 


Cacho di cas a sconde y no kier a sali 
despues cu un otro cacho a drenta su cura 
y atake! 


Diamars anochi a drenta 
informe di cu tin un ca- 
cho mal herida despues di 
cu un otro cacho a atake 
na Plantersrust, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata 
di un caso unda un cacho 
desconoci a bula drenta cura 
di habitante y ataca e cacho di 
e habitante te lag’e mal heri- 
da y no kier a sali for di unda 
e ta scondi. Ora polis a yega 
ya e otro cacho a bay for di e 
sitio. Polis a bisa e habitante 
si e wak e cacho mira unda e 
ta bay pa polis bay atende cu 
e doño. 


Furia di cachonan ta sigui: 
cacho a destrui bumper 
y front di un MG na 
Spaanslagoenweg 


Diaranson mainta a dren- 
ta informe di un caso di 
destruccion na Ir. Luy- 
mensstraat na Pos Chiki- 
to, mesora a dirigi un pa- 
truya na e sitio. 


Na yegada di e patruya a bin 
compronde cu aki ta trata di 


un cacho cu a destrui full e 
front bumper di un MG sta- 
ciona na Spaans Lagoenweg. 
Polis a tuma e keho y como 
tin camara rond a keda di 
mira di unda e cacho a bin 
pa asina busca e doño y pone 
para responsabel. 


Polis a bay pa un caso di destruccion di luz 
di auto na Solito 


Diaranson mainta a dren- 
ta informe di un caso di 
destruccion na Solito, me- 
sora a dirigi un patruya na 
e sitio. 


Na yegada di e patruya por a 
compronde cu aki ta trata di 
un caso unda cu un ex a pasa 
destrui e luz di e auto Nissan 
Silvia. Polis a tuma e keho y a 
bisa e doño cu e por pasa en- 
trega e keho contra su ex na 
recherche. 
Aparentemente 
un camara di seguridad a 
capta e destruccion. 


SERVICIO/SORTEO A19 

Resultado Sorteo 
Juni 20 


Cadena Alexander Lottery ta presenta resultado di weganan di suerte 


merdia 




6238 
9984 


X2 


046 


Sorteo # 4302 


Sorteo # 2358 


4892 


3247 


Sorteo # 4302 


FP 


1650 


Sorteo # 4302 


Sorteo # 1176 


Sagitario 


6253 


X2 


Letter 


0 
0 
0 


0 


0 


120 


230 


0 
0 
0 
0 
0 



8 



5378 


X2 


Proximo Jackpot 


150.000,- 


Sorteo # 6508 


Sorteo # 


x afl 8,00 


x Match 4 


Mega Ball 


Proximo Jackpot 


290.000,- 


x match 4 


Sorteo # 


6756 


Sorteo # 6076 


Sorteo # 1006 


x afl. 500,00 


x afl.15,00 
x afl 50.00 


Leo 


X2 


742 


x Jackpot 


Sorteo # 8273 
Sorteo # 


Sorteo # 2022 


8309 


2258 


Sorteo # 7317 


x Jackpot 


x Match 4 
x afl. 12,00 


X2 


Joker 


2166 
925.000,- 


x Jackpot 
x Match 4+ 


Proximo Jackpot 


10-17-18-21-29 


5314 


Afl. 390.000,- 


anochi 


diario 
Korsou 
super4 
flamingo 


8077 
9492 
6487 
7707 
0914 
0964 
super5 
2918 
9658 
4923 
95942 
8953 


Studiantenan den proceso pa haya Arubalening mester habri cuenta di 
studiante na banco local 


Departamento di Ense- 
ñansa Aruba (DEA), sec- 
cion Studiefaciliteiten, ta 
recorda studiantenan cu 
preparacion pa esnan cu 
lo sigui studia ta inclui 
varios rekisito importante 
cu tin cu wordo regla mas 
pronto cu ta posibel. 


Cuenta di banco local 
Un di e rekisitonan ta habri 
un cuenta di studiante na un 
di nos banconan local (si e 
studiante no tin esaki ainda). 


Ta asina cu na momento cu 
e studiante ta bay haya su 
Arubalening, esaki ta wordo 
pasa riba un cuenta di banco 
local na nomber di e studi- 
ante. E cuenta por ta hunto 
cu un mayor pero e mester ta 


primeramente na nomber di 
e studiante. 


Den caso cu ta bay studia den 
exterior, mester pidi banco pa 
haci esaki un “Non-Resident 
Student Account”. Lo por 
haci esaki mesora ya ta evita 
di tin cu bolbe pa haci cam- 
bio. 


Upload 
den 
Arubalening 
Portal 
Manera cu e cuenta di banco 
ta cla, e studiante tin cu up- 
load un prueba di e cuenta 
aki den su Arubalening Por- 
tal. Riba e prueba nos mester 
por wak e nomber di banco, 
nomber di e studiante y tam- 
be e number di cuenta. 


Tin banco ta pidi un carta di 
prueba (verklaring) cu e stu- 
diante lo bay haya Arubalen- 
ing pa asina nan por habri e 
cuenta di banco pa e studi- 
ante. E studiante por pidi e 
verklaring aki via e number 
di WhatsApp di Arubalen- 
ing 594 4140 (solamente pa 
WhatsApp). Ora di manda 
mensahe pidiendo e carta 
(verklaring) pa banco, no lu- 


bida di pone bo datonan per- 
sonal (nomber completo y 
fecha di nacemento) pa asina 
DEA por traha e verklaring. 


E preparacionnan cu tin cu 
haci prome cu sali pa exterior 
como studiante ta hopi, pero 
si cuminsa cu nan trempan 
por keda cla cu tur cos na 
tempo. 


Grandioso fundraising pa 
Q-Jaelly na Club Primavera! 


Diadomingo 
30 
di 
Juni GLW Foundation 
y GLW Production pa 
organisando un grandioso 
Fundraising Event pa un 
criatura di 4 aña yama Q 
Jaelly. 


Q-Jaelly a wordo diagnostica 
cu e condicion di Charcot 
Marie Tooth Tipo 2 cual 
ta un enfermedad unda e 
spiernan ta degenera y poco 
poco lo stop di funciona, y 
p’esey mes famia ta buscando 
un mihor opcion pa un mihor 
calidad di bida na Hulanda. 


Pa e motibo aki tambe ta 
organisando un evento den 
Club Primavera for di 10or di 
mainta te cu 7or di anochi. Lo 
tin snack box, cake box, pan 
dushi , croquette, pastechi, 
y parti merdia lo tin pan cu 
hotdog, pan cu hamburger, 


arroz con pollo, sopi carni, 
sopi galiña , y mas cos pa 
saboria. Un bar bon surti y 
tambe lo tin collect box na 
Club Primavera. 


Candidatanan 
di 
Miss 
Teen 
tambe 
lo 
ta 
riba 
caminda pa asina collect 
tambe riba caminda. Si bo 
persona ta desea di aporta 
financieramente of cu un 
snack/cuminda of cos dushi 
ppor fabor Whatsapp na 561- 
6151 pa mas informacion. 
Amigonan comerciante cu 
ta desea di donante producto 
tambe ta mas cu bon bini 


Ban yuda e famia aki cu e 
fondonan necesario pa asina 
nan por establece nan mes na 
Hulanda pa un mihor calidad 
di bida. Ban uni hunto pa e 
bunita causa aki. 


SERVICIO/GENERAL 
A20 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


TA BUSCA 


anandi Skin Care and Therapist 
ta busca 
Shoonheids Specialits 
por yama na 
Tel.594 5402 


_______________________________218069 


23 set di twin a gradua di un solo scol na 
Massachusetts 


(AP) - 23 set di twin a 
gradua di un scol na Mas- 
sachusetts, cual ta mas o 
menos 10 porciento di e 
ultimo klas. 


E twinnan identico y fra- 
ternal a gradua di Pollard 
Middle School na Need- 
ham, Massahcusetts riba di- 
aranson. Otro studiante cu a 
gradua tambe ta un twin pero 
su ruman homber ta atende 
un scol diferente segun 
hoofd Tamatha Bibbo. 


E ta “algo inusual,” Bibbo a 
comenta. “Tipicamente nos 
tin 10 set di twin maximo. 
Mirando nos cifranan, nos 
tin aproximadamente 450 pa 
500 studiante den cada aña, 
pues e ta haci esaki extraordi- 
nariamente halto.” 


E scol a duna un mencion 
special na e 23 set di twin 
durante e ceremonia asina 
yama “moving up” pa e scol. 
Twinnan ta mas o menos 3 
porciento di e nacementon- 
an na Merca, segun National 
Center for Health Statistics. 
Pollard Middle School su 
graduadonan tur mester a 
completa 10 ora di servicio 
unda nan ta siña den nan 
comunidad varios topico y 
tur ana Needham Exchange 
Club ta ofrece 5 premio pa 
e servicio na comunidad cu 
nan haci. Pa prome biaha e 
aña aki, un set di twin, Lu- 
kas y Sameer Patel, a gana un 
premio y donacion na nan 
fundacion. Bibbo a comenta. 


Pronostico di tempo 


Tempo: 
Awe tardi y awe nochi: par- 
cialmente nubia y seco 
Den marduga y mañan: par- 
cialmente nubia cu un awa- 
sero breve 


Temperatura maximo 33 gra- 
do Celsius 
Temperatura minimo 28 gra- 
do Celsius 
Indice di calor (heat index) 
den y rond di oranan di mer- 
dia: 34 pa 40 grado Celsius 
Uv index: 12 


Bahada di solo: 7:07pm 
Subida di solo: 6:16am 


Biento: 
Modera te basta fuerte for 
di direccion oost; forsa 4 te 
5 (20 te 39 km/ora, 11 te 21 
nudo). 
Durante di dia fuerte te po- 
siblemente duro den rafaga; 
forsa 6 te 7 (40 te 61 km/ora, 
22 te 33 nudo) 


Situacion general di tempo: 
Un tropical wave ta a drenta 
area di Caribe y ta move west. 
E wave aki lo pasa den region 
local den curso di proximo 
24 ora y lo trece algo di hu- 
medad cu por induci un awa- 
sero pasahero te breve, esaki 


principalmente den oranan 
di marduga y mainta di dia- 
bierna. 


Mas aleu por bisa cu stof 
di Sahara den concentra- 
cionnan varia lo stroba visi- 
bilidad un poco y produci 
aire di calidad abou durante 
proximo dia of dos. Na per- 
sonanan cu tin problemanan 
respiratorio ta ser sugeri pa 
tene esaki na cuenta. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: modera cu ola- 
nan alrededor di 4 pa 5 pia. 


A21 

Señor ta mi wardador, mi’n tin falta 
di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor y tristesa na 
nos curazon, pero conforme cu e 
boluntad di Dios, nos ta anuncia 
e fayecimento inesperadamente 
di nos casa, mama, wela, ruman y 
tanta. 
Bera Soledad Quandt Quandt 
Mihor conoci como Sole 
*26-05-1961 †14-06-2024 
Mayornan: † Maria A. Quandt y † Dionisio A. Rincones 


Esposo: Pedro Luis “Peyo” Quandt 


Yiunan: 
†Luis Alberto Quandt 
Nazary Quandt y jiu 
Franchesco Quandt y Nurienne Holsman y famia 


Nietonan: 
J’Dion y J’Lyon Quandt y mama Anette Peterson 
Romaissa Quandt y mama Salima Boumadfaa 
Jaheal Quandt 
Aleny Quandt 


Rumannan: 
Maria Theresa Quandt y famia 
Junior Quandt y Sabrine Montesant y famia 
Liliana Quandt y JJ Tromp y famia 
Rina y Elpidio Mejia y famia 


Subrinonan: 
Lusadelle Ibarra y famia 
Charles Ibarra y famia 
Junenaica Ibarra y famia 
Saul Ibarra y famia 
Krishna Mejia 
Jeshua Mejia y Tiana Tromp 


Tanta y omonan: 
†Alicio Quandt y famia 
†Federico Quandt y famia 
†Johens y Fanny Quandt y famia 
Victor Quandt y famia 
Ina Croes y famia 
Francisco Rincones y famia 
†sidro Rincones y famia 
†Luis Rincones y famia 
Eric Rincones y famia 
†Rosario Rincones y famia 
Erica Rincones y famia 


Primonan: 
Dino, Alexander, Carlos, Lawrence, Shannon, 
Romar,Edward, Francis, Mary, Sandra,Sharon, Luigi, 
Junior, Omaira, Everick, Elwin, Edmar, Linda, Miloushka, 
Rogene,*Guillermo, Ashron 


Comer y compernan: 
Mayra Aparicio y famia, Jaime Mejia y famia, Myladis 
Quandt y famia, Bito Vrolijk y famia, Camala Peterson y 
famia, Karel Castro y famia, Victoria Sevinger, Carina Fingal 


Su bon amigonan: 
Benny Sevinger y famia, Richard Bargues y famia, Gerald y 
Mireille Franca y famia, Magda Steenen y famia, Leo Lopez, 
Rosa Perez y famia 


Y demas famia, prima, primo, amiga amigo, iha, bisiña y 
conocirnan cu ta muchu hopi pa menciona 


Oportunidad pa condolencia lo ta Diahuebs di 7 pa 9 na 
avenida alo tromp 52 


Ta invita pa acto di entierro cual lo tuma lugar diabierna 
21 di juni 2024, na misa Pro Cathedral San Fransisco De 
Asis na Playa di 2.00pm pa 4.00pm y despues lo sali bai pa 
santana catholico na Playa. 


Lagrima y flornan por seca, su recuerdonan y tur loke 
el a haci y significa pa nos, lo keda graba pa semper 
den nos mente y curason. 
“Cerca Dios mi alma ta na paz, ta di DJ’E mi salbacion 
ta bin” 
Salmo 62:1 


Cu dolor na nos curason, nos ta participa fayecimento 
di nos ser stima: 


Sr. vdo. Melecio Briesen 
Cariñosamente yama “Ale of Papa Grandi” 
*21-11-1933 - †16-06-2024 


Su casa: 
†Ana Maria Briesen Heronimo 


Yiunan: 
Lodrico (Ludi) y Evalyn y famia 
Edwin (Tico) y Miriam y famia 


Yiunan di Criansa: 
†Jossy y Lourdes 
Amanda y Benito 
Doortje y Dino 


Nietonan: 
Jack y Nathalie 
Joanda y Lenny y famia 
Joally y famia 
Jorrick y famia 
Jolaine 
Joselito y yuinan 
Marina y yuinan 
†Frenky y yiu 
Josmar y yuinan 
Jose y yuinan 
Jermain 
Jaimir 
Andre y Nancy y famia 
Andreina y Marvin y famia 
Jasmila y Edward y famia 
Francis y Danilka 


Su ayudante principal: Julia Yanet Parada 
Co-ayudante y asistente: Jasmila Heronimo, Jay 
Heronimo, Luz Merry Echaverria, Betty, Cathy 
Moncayo, Jacky Rosso, Martha Ramirez, Natalia 
Penagos, Selly Werleman Everon. 


Swa: Cornes Maduro 


Subrinonan: Ronny, Siegfried y Benky 


Tur primo y primanan, amigo(a) y bisinjanan, ihanan, 
conocirnan y demas famia Heronimo, Briesen, 
Briezen, Croes, Krosendijk, Growell, Henriquez, 
Tromp, Everon, Gamarra, Dania, Kock, Geerman, 
Ras, Gomez, Loopstok, Dirksz, Boekhoudt, Feliciano, 
Erasmus, Maduro y Pereira. 


Oportunidad pa condolencia lo ta Diabierna 21 di Juni 
2024 di 7.00 pa 9.00 pm na Aurora Funeral Home 
Acto di entiero lo ta diasabra 22 di juni 2024 di 2.00 
pa 4.00 pm na Aurora Funeral Home. Cremashon lo 
tuma lugar den seno familiar. 


Disculpa nos si den nos tristesa nos por a lubida algun 
familiar, amigo of conocir. 


Di berdad, berdad, mi ta bisa 
boso, esun cu tende mi palabra y 
kere esun cu a mandami, tin bida 
eterno, y no ta bin pa huicio, ma a 
pasa for di morto pa bida. JUAN 
5:24. 


Cu inmenso dolor na nos curazon 
a bay sosega nos dilanti den 
reino di dios nos mama, abuela, 
bisabuela, tatarabuela, 


Sra, Maria Geerman Henricus 
Na e bunita edad di 98 aña 
Mihor konoci como Nini of Dudu 
*21-11-1925 - †18-06-2024 


Su casa: †Pedro Everon Henricus 
Su yiunan: 
Juanita Henricus y Fam 
Carin Rodriquez y †Juan Rodriquez y Fam 
Irma Henricus y Fam 
Cristina y Tico de Mey y Fam 
Rafael Henricus y Mena na Hulanda 
Rufino y Thea Henricus y Fam na Hulanda 
Oscar (Robby) Henricus y Famia 


Cu y stima manera yiunan: 
Raymond (Otty) Ras 
Wendy Koolman 
Patrick Henricus 
Kimberly Werleman 


Nietonan: 
Valentino (Vale) y Paola Ras y Fam 
Raymond (Otty) y Suzette Ras y Fam 
Anthony Ras y Fam 
† Gilbert (Bechi) De Mey 
†Edgar (Galacha) Ras 
Alexander (Eky) De Mey 
Giovanny Henricus y Fam na Hulanda 
Johnmarc Henricus y Fam na Hulanda 
Angelo Henricus y Fam na Hulanda 
Patrick Henricus na Hulanda 
Roberto Henricus y Fam 
Nietanan: 
Wendy Koolman y Xiomara Gomez 
Lisette y Cesar Revilla Ras y Fam 
Jacqueline Rodriquez y Tico y Fam na Hulanda 
Julisa (Lila) Rodriquez y Fam 
Roxanne (Chana) Henricus y Fam 
Angelice De Mey y Fam 
Alicia Y Casa Na Hulanda y Fam 
Janine Henricus y Fam 


Bisanieto y bisanieta nan tataranieto y tataranieta nan mucho 
hopi pa menciona 


Su rumannan: 
†Reinilla y †Boei Leon 
†Adriana y †Porfillio V/Der Biezen 
†Brigida y †Jacobo 
†Ana Geeerman 
†Daniel Geerman 
†Johan Geerman 
Florita y †Dabian Kelly Fam 


Subrino y sobrinanan, prima y primonan, comer y 
compernan, ihanan y Demas famia Geerman, Henricus, 
Rodriquez, Demey, V/Der Biezen, Leon, Ras, Kelly, Dirksz, 
Werleman, Carasquerro, Innocencia, Croes, Angela, 
Koolman, Tromp, Falcones. 


Ex companera(o) nan di Kibrahacha 


Acto di entierro y condolencia lo tuma lugar dia: diasabra 22 
di juni 2024 na Aurora Funeral Home orario di 11am y pa 
1:00pm nos lo ta saliendo pa Misa Inmaculada Concepcion 
Santa Cruz di 2:00pm pa 4:00 pm y despues lo sali bay pa 
Santana Catholica Santa Maria na Santa Cruz. 


Disculpa nos si den nos dolor y tristeza nos por a lubida 
algun famia, amistad of conocir. 

Lo E seca tur lagrima for di nan wowo, y morto 
lo no existi mas, lo no tin nada di rou , nada di 
yoramento, nada di dolor mas pasobra tur cos di 
antes a pasa bai Rev. 21:4 


y awor , ata mi aki para na bo porta Salmo 122 


A bai pa encontra esnan cu a bai su dilanti 


Joseph Wilbert Stanley Pourrier 
*11- 09- 1961 – 17- 06- 2024 


Acto di entierro lo wordo anuncia despues 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 


Nos ta anuncia fayecimento di: 


Rosiane Lubin 
Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Nos ta participa fayecimento di: 


Sra. vda. Bertha M. Maduro Thiel 
*11-05-1934 - †20-06-2024 


Acto di despedida lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Marcolina Henriquez-Maduro 
Mihor conoci como: “Margo” 
*26-01-1947 - †19-06-2024 


Acto di entiero lo wordo anuncia despues. 


Parlamento Slovaco 
ta apoya un plan 
controversial pa revisa 
e locucion publico den 
e pais 


(AP)—E parlamento di Slovakia a vota ayera 
pa aproba un plan di gobierno pa revisa e ser- 
vicionan di locucion publico di e pais, un deci- 
sion cu criticonan ta bisa lo resulta den e go- 
bierno tumando control completo di e media. 


E gobierno di coalicion di prome minister populista 
Robert Fico a acorda riba e medida dia 24 di april. 
Fico, ken ta recuperando na cas for di varios herida 
cu el a sufri den un intento di asesinato dia 15 di 
mei, a bisa cu e cambionan ta necesario, pasobra e 
servicionan ta politicamente inclina y “den conflicto 
cu e gobierno Slovaco.” 


Miles a protesta den e capital, Bratislava, organisa 
pa e partido mas grandi den oposicion, Progressive 
Slovakia, y otronan contra e plan, cual a ser critica 
ampliamente pa reporteronan local, e oposicion, 
organisacionnan di media internacional y e Union 
Europeo. 


Ex-presidente Zuzana Čaputová, di ken su termina 
den oficina ta vence diasabra binidero, tabata entre e 
criticonan. Su sucesor, Petr Pellegrini, ta un aliado 
cercano di Fico. Den e parlamento di 150 asiento, 
conoci como e Conseho Nacional, 78 legislador di 
coalicion a vota en fabor di e cambionan. Legisla- 
dornan den oposicion no a participa den e voto den 
protesta. 


Empleadonan di radio y e locutor di television pu- 
blico na Slovakia a organisa protesta dilanti e edificio 
di parlamento ayera. E cambionan aproba ta nifica 
cu e locutor publico conoci como RTVS lo no existi 
mas y lo ser reemplasa pa un organisacion nobo. 


E plan di tuma over a ser crea pa minister di Cultura 
Martina Šimkovičová, ken ta representa e Slovak 
National Party, un miembro ultranacionalista di e 
gobierno di coalicion. El a traha un agencia di televi- 
sion riba internet conoci pa plama desinformacion. 


Šimkovičová a bisa cu e locutor actual ta duna espa- 
cio solamente pa views popular, y ta censura e res- 
to. E locutor a nenga e acusacion. Bao di su plan, e 
locutor nobo—Slovak television and radio na Ingles, 
of STVR—lo tin un director eligi pa e consehero di 
ken su nuebe miembro lo ser nomina pa e ministe- 
rio di Cultura y parlamento. E director-general ac- 
tual, Ľuboš Machaj, tin un mandato parlamentario 
te cu 2027. 


Legislador den oposicion Zora Jaurová a bisa du- 
rante e debate parlamentario cu e cambionan tabata 
innecesario, y cu e unico meta di e gobierno tabata 
“pa deshaci di e director-general actual y maneho, y 
tuma over.” Criticonan ta preocupa cu Slovakia, bao 
gobernacion di Fico, lo bandona e curso pro-West di 
e pais y sigui e direccion di Hungria bao goberna- 
cion di prome minister populista Viktor Orbán. 

Libionan kier un fin na 
e division den e pais y 
politiconan bringando pa 
asina tene eleccion 


(AP)—Libionan 
for 
di 
regionnan rival y di tur 
etapa di bida ta cansa cu 
e division dentro di e pais 
y kier pa politiconan trece 
un fin na nan impasse 
largo y acorda pa tene 
eleccionnan nacional, un 
stap clave pa paz den e 
pais norte Africano, se- 
gun e vice-representante 
di e Organisacion di Na- 
cionnan Uni (ONU) a bisa 
diaranson. 


Stephanie Koury a conta e 
Conseho Secreto di ONU 


cu e ta reuniendo cu lidernan 
politico, representantenan di 
sociedad civil, academianan, 
gruponan di hende muhe, 
lidernan militar y otro den 
e area este y oeste rival den 
e pais pa asina tende nan 
perspectivanan. El a bisa cu 
tin un consenso cu e “sta- 
tus quo actualmente no ta 
sostenible”—y cu e proceso 
politico mester avansa pa un 
eleccion. 


Libia a cay den caos despu- 
es di un protesta apoya pa 
NATO a kita y asesina dicta- 


dor Moammar Gadhafi na 
2011. Den e caos cu a sigui, 
e pais a dividi, cu adminis- 
tracionnan rival den e este y 
oeste apoya pa militantenan 
independiente y gobiernonan 
den exterior. 


E crisis politico actual den e 
pais ta bin for di e fracaso pa 
tene eleccion dia 24 di de- 
cember 2021,y e rechaso di 
prome minister Abdul Ha- 
mid Dbeibah—ken ta lidera 
un gobierno transicional den 
e capital di Tripoli—pa retira. 
Como respuesta, e parlamen- 
to basa den e este a apunta 
un prome minister rival ken 
tabata suspendi. E banda este 
awo ta goberna pa prome 
minister Ossama Hammad 
mientras e comandante mili- 
tar poderoso Khalifa Hifter ta 
sigui tene control. 


Koury, e top oficial di ONU 
na Libia desde e retiro di rep- 
resentante special Abdoulaye 
Bathily na april, a bisa cu hopi 


Libio cu ken el a papia a seña- 
la e importancia di un “pacto” 
of acuerdo cu lo afirma, entre 
otro cos, e respet di e parti- 
donan rival pa e resultado 
di eleccionnan. Tambe nan 
a expresa un preocupacion 
profundo riba e division den 
e pais y gobierno paralel, y a 
provee ideanan riba pa habri 
caminda pa eleccionnan tuma 
luga, manera el a bisa. 


Na februari, Bathily a adverti 
e actornan politico den con- 
flicto cu si nan no forma un 
gobierno uni urgentemente y 
move pa tene eleccion, Libia 
lo cay den “desintegracion.” 
E tres nacionnan Africano 
riba e conseho—Sierra Le- 
one, Algeria y Mozambique y 
acompaña pa Guyana—a bisa 
den un declaracion conhunto 
diaranson cu “e Conseho Se- 
creto mester keda compro- 
meti pa un proceso politico 
inclusivo cu ta lidera y ta 
propietario pa Libia, facilita 
pa e Nacionnan Uni..pa e or- 


ganisamento di eleccionnan 
nacional.” 


E cuatro pais a haci un yama- 
do riba e actornan politico 
rival “pa move for di e posi- 
cion tranca di e institucion y 
politica, resolve nan diferen- 
cianan, construi consenso y 
facilita e organisamento di 
eleccion nacional.” 
E embahador di ONU pa 
Libia, Taher El-Sonni, ken ta 
representa e gobierno inter- 
nacionalmente reconoci den 
e West, a subraya cu recon- 
ciliacion nacional ta e unico 
manera pa reconstrui cohe- 
sion social y confiansa entre 
e rivalnan, uni e pais y traha 
caminda pa eleccionnan. 


“Nos ta cansa for di e impasse 
y e ciclo vicioso cu ta andante 
pa varios decada caba,” el a 
bisa. “Nos ta cansa di haya 
lectura riba loke nos por of 
no por haci,” y for di e inac- 
cion di e Conseho Secreto. 


Merca: 
Reportahenan di detencion pa Border Patrol 
a cay cu 25 porciento desde Biden a anuncia 
restriccionnan nobo riba asilo 


(AP)—E cantidad di de- 
tencion pa e agentenan 
di e patruya riba fron- 
tera, Border Patrol, di 
hende ilegal crusando den 
Merca a cay na mei pa e 
tercer 
porcentahe 
mas 
abao di cualkier luna du- 
rante e presidencia di Joe 
Biden, mientras cu e ci- 
franan preliminario pu- 
blica ayera ta mustra cu 
encuentronan cu migran- 
te ta cayendo mas den e 
aproximadamente dos si- 
man desde cu e presidente 
a anuncia reglanan nobo 
limitando asilo. 


E cifranan probablemente 
ta bon noticia pa un White 
House cu no por a demostra 
na votadornan preocupa to- 
cante inmigracion cu e tin 
control di e frontera pazuid 
di e nacion. Pero e cantidad di 
hende biniendo na e frontera 
frecuentemente ta cambia, 
dependiendo riba e condi- 
cionnan den paisnan leu di 
Merca y riba traficantenan cu 
ta beneficia for di migracion 
global. 


Border Patrol a haci 117,900 
detencion di hende drentan- 
do e pais entre e puntonan 
di crusada riba e frontera na 
mei, segun Customs y Bor- 
der Protection a bisa den un 
comunicado. Esey ta 9 por- 


ciento mas abao compara cu 
april, e agencia a bisa. E agen- 
cia a bisa cu data preliminario 
desde e anuncio di presidente 
Biden pa limita acceso pa 
asilo a mustra detencionnan 
cayendo pa 25 porciento. 


“Nos esfuersonan di eher- 
cemento ta sigui reduci en- 
cuentronan riba e frontera 
suroeste. Pero e hecho ta 
keda cu nos sistema di inmi- 
gracion no tin e recurso pa 
loke nos ta mirando, segun 
Troy A. Miller, e hefe inter- 
ino di CBP. 


Merca tambe a beneficia for 
di ehercemento riba e banda 
Mexicano di e frontera, unda 
autoridadnan Mexicano ta 
trahando pa preveni migran- 
tenan yega na e frontera di 
Merca-Mexico. E cifranan 
aki ta parti di un variedad di 
data relata na inmigracion, 
comercio y confiscacion di 
droga cu ta ser publica men- 


sualmente pa CBP. E cifranan 
relaciona cu inmigracion ta 
ser evalua durante un tempo 
di critica politico intenso to- 
cante ken ta drentando e pais 
y si e administracion di Biden 
tin control riba e situacion. 


Inmigracion ta un preocupa- 
cion pa votadornan, cu hopi 
bisando cu Biden no ta ha- 
ciendo suficiente pa sigura 
e fronteranan di e pais. Ex- 
presidente Donald Trump, 
e posible nominado repub- 
licano pa presidencia, a haci 
inmigracion un topico clave 
den su campaña por medio di 
bisa cu e ta bay deporta hen- 
de bibando ilegalmente den e 
pais en masa y tuma otro me- 
dida pa aborda inmigracion. 


Despues cu Biden a anuncia 
su plan pa limita acceso na 
asilo na e frontera, oponen- 
tenan a lanta caso, bisando cu 
e no ta diferente for di un es- 
fuerso similar bao Trump. 


